ΑΝΤ1: Όσα θα δούμε την τηλεοπτική σεζόν 2018-’19! | Tina's mess\nΑΝΤ1: Όσα θα δούμε την τηλεοπτική σεζόν 2018-’19!\nΠριν από λίγες ημέρες πραγματοποιήθηκε συνάντηση μεταξύ του Τζώρτζη Ποφάντη, του Γενικού Διευθυντή Προγράμματος ΑΝΤ1 TV, και εκπροσώπων των media όπου έγινε μια πρώτη παρουσίαση για το νέο πρόγραμμά που θα δούμε την τηλεοπτική σεζόν 2018-’19.\nΗ παρουσίαση άρχισε με μία κριτική για την πορεία του καναλιού κατά την οποία ανέφερε ότι δεν άκουσαν τις ανάγκες των τηλεθεατών με αποτέλεσμα οι τηλεθεατές να γυρίσουν τη πλάτη τους στο κανάλι και γι’ αυτό τον λόγο θέλουν να επανορθώσουν και έχουν φτιάξει με ιδιαίτερη προσοχή ένα πλούσιο πρόγραμμα. Και, μάλιστα, το φετινό περιεχόμενο, αντλεί την έμπνευσή του από την πραγματική ζωή.\nΟ Γιώργος Παπαδάκης και η εκπομπή «Καλημέρα Ελλάδα», συνεχίζουν και την επόμενη σεζόν με μεγαλύτερη διάρκεια, λέγοντας τη πρώτη καλημέρα, με αμερόληπτη και έγκυρη ενημέρωση. Η Φαίη Σκορδά και «Το Πρωινό», έχοντας πάρει την ψήφο εμπιστοσύνης του κοινού για ακόμη μία χρονιά, ανανεώνουν το ραντεβού τους για το Σεπτέμβρη με ένα πρωινό πιο ανανεωμένο από ποτέ.\nΤο “πράσινο φως”, όμως, για το φθινόπωρο πήρε και το νέο τηλεπαιχνίδι “Το ταίρι ξέρει” που παρουσιάζει ο χαρισματικός performer Τόνι Σφήνος που ήδη προβάλλεται από τις αρχές Ιουλίου.\nΗ ψυχαγωγία εμπλουτίζεται με νέα προγράμματα, όπως το τηλεπαιχνίδι μαγειρικής «Όσα γνωρίζει η πεθερά», το μουσικό τηλεπαιχνίδι “Beat Buzzer”, με παρουσιαστή τον Γιώργο Μαυρίδη, την εκπομπή «Κοινή Λογική», που έχει ως επίκεντρο απλούς πολίτες, στους οποίους δίνεται η ευκαιρία να σχολιάζουν την καθημερινότητα.\nΌσον αφορά τον τομέα της ελληνικής μυθοπλασίας για τον οποίο έχουν ακουστεί και έχουν γραφτεί πολλά, το κανάλι του Αμαρουσίου πρόκειται να επενδύσει σε σημαντικό βαθμό. Ας πάρουμε, όμως, τα σίριαλ ένα – ένα:\nΗ νέα δραματική σειρά «Γυναίκα Χωρίς Όνομα» -βασίζεται στο κορεάτικο format “Unknown Woman”- με τη διασκευή του σεναρίου να φέρει την υπογραφή της Μαρίας Γεωργιάδου και σκηνοθεσία της Βίκυς Μανώλη. Τους πρωταγωνιστικούς ρόλους κρατούν οι: Μαριάννα Τουμασάτου, η Ταμίλα Κουλίεβα, ο Κώστας Καζανάς, η Μαρκέλλα Γιαννάτου κ.α. Η εν λόγω σειρά θα προβάλλεται σε καθημερινή βάση.\nΗ κοινωνική σειρά μυστηρίου η «Επιστροφή» -βασίζεται στο ισπανικό format “El Regresso de Lucas”- με τη διασκευή του σεναρίου να υπογράφει η Μελίνα Τσαμπάνη και σκηνοθεσία των Αλέξανδρου Πανταζούδη – Σπύρου Μιχαλόπουλου. Πρωταγωνιστούν οι: Άννα Μαρία Παπαχαραλάμπους, Αντώνη Καρυστινό, Αλέξανδρο Σταύρου, Αλέξανδρο Αντωνόπουλο κ.α. Η εν λόγω σειρά, επίσης, θα προβάλλεται σε καθημερινή βάση.\nΗ κωμική σειρά «Πέτα τη φριτέζα» -βασίζεται στο ισπανικό format “Chiringuito de Pepe” – θα προβάλλεται δύο φορές την εβδομάδα. Τη προσαρμογή του σεναρίου στα ελληνικά δεδομένα υπογράφουν οι Γιώργος Κρητικός – Μάκης Πιτταράς και σκηνοθετεί ο Ανδρέας Μορφονιός, ενώ πρωταγωνιστούν οι: Γιάννης Μπέζος, Φάνης Μουρατίδης, Γεράσιμος Σκιαδαρέσης, Ελένη Ουζουνίδου, Τζένη Μπότση, Νικολέττα Κοτσαηλίδου κ.ά.\n«Κάνε Γονείς να δεις καλό», σε σενάριο των Σάρα Γανωτή και Νίκου Σταυρακούδη και σκηνοθεσία Πιέρρου Ανδρακάκου και Νίκου Κρητικού με τους Ιεροκλή Μιχαηλίδη και Ελένη Καστάνη είναι η δεύτερη κωμική σειρά που θα προβάλλεται δύο φορές την εβδομάδα.\nΑπό εκεί και πέρα, ο ΑΝΤ1 παρουσιάζει για δεύτερη σεζόν το απόλυτο παιχνίδι πρόκλησης “Nomads”, τα γυρίσματα του οποίου θα πραγματοποιηθούν στη Μαδαγασκάρη. Η φετινή εκδοχή θα δώσει έμφαση στο αθλητικό στοιχείο και στην επαφή των παικτών με την τοπική κουλτούρα. Στη late night zone, ο ΑΝΤ1 συνεχίζει δυναμικά με την προβολή της σατυρικής εκπομπής «Ράδιο Αρβύλα», με τον Αντώνη Κανάκη να παρατηρεί το κοινωνικό πολιτικό γίγνεσθαι και να σχολιάζει την επικαιρότητα με το δικό του ξεχωριστό τρόπο. Επίσης, το βραδινό talk show, «Βινύλιο», το οποίο έχει ως σταθερά τη μουσική, τον άνθρωπο, την κοινωνία, την πολιτική, την επικοινωνία, θα μας κρατήσει παρέα για δεύτερη σεζόν.\nΌλη η τρέχουσα επικαιρότητα και τα τελευταία γεγονότα έρχονται με την ίδια εγκυρότητα και αξιοπιστία και τη νέα σεζόν στο Κεντρικό Δελτίο Ειδήσεων του ΑΝΤ1, πάντα με τον Νίκο Χατζηνικολάου στις 20.00. Φυσικά η εκπομπή “VICE”, θα συνεχίσει να προβάλλει στον ΑΝΤ1, τα καλύτερα ντοκιμαντέρ του “VICE”, ελληνικής και ξένης παραγωγής, με τη χαρακτηριστική δημοσιογραφική ματιά του, όπως είναι, χωρίς φίλτρα.


mpougatsa me zacharoucho gala sti stigmi gia archarious - Realbomb.gr\nmpougatsa me zacharoucho gala sti stigmi gia archarious\nHome Συνταγές Μπουγάτσα με ζαχαρούχο γάλα στη στιγμή για αρχάριους\nΙουν 14, 2015Συνταγές\nΜια συνταγή για μια πολύ εύκολη, πολύ γρήγορη και πολύ νόστιμημπουγάτσα με λίγα υλικά σε 3 κινήσεις. Απολαύστε τη ζεστή μόλις τη βγάλετε από το φούρνο πασπαλισμένη με ζάχαρη άχνη και κανέλα.\n⇧⇧ Εάν σας άρεσε μην ξεχνάτε να κάνετε μια κοινοποίηση!\nPrevious PostΑΥΤΟ ΤΟ ΞΕΡΑΤΕ; Οι ΟΚΤΩ άγνωστες χρήσεις του λεμονιού που δεν πάει καν το μυαλό σας…\nNext PostΜας άφησε άφωνους! Η φωτογραφία της Βίκυς Καγιά λίγες μέρες μετά την γέννα που θα σας αφήσει με το στόμα ανοικτό!\nΤι λέτε για μπουγάτσα σοκολάτα! Δείτε πώς θα φτιάξετε τη λαχταριστή συνταγή!


Game Over _ για τη διάσωση της αμήχανης σκέψης > Ανώνυμοι Θεαματικοί\nNew kid on the block στο hall of fame των «κινημάτων» του ίντερνετ (για να μιλήσουμε και στη γλώσσα τους). Και αυτή τη φορά προσφέρεται και σε θεαματικό πακέτο. Με τη μάσκα του V για λόγκο και ένα σλόγκαν βγαλμένο σαν από τρέιλερ ταινίας χολυγουντιανής. Και το όνομα αυτών; Anonymous, που είναι – για όσους δεν το ξέρουν – η default επιλογή υπογραφής στα διάφορα φόρουμ.\nΑπό αυτά που είναι γνωστά σε σχέση με τη δράση τους και τη σύνθεση αυτής της ομάδας, και φυσικά και από αυτά που έχουμε καταλάβει και εμείς οι αδαείς, παραβλέποντας και τα θεαματικά στοιχεία με τα οποία έχουν (επίτηδες;) περιβληθεί, υπάρχουν ορισμένα χαρακτηριστικά αυτών των υποκειμένων για το τί πιστεύουν – οι ίδιοι και οι υπόλοιποι – σε σχέση με αυτά που κάνουν που μας προβλημάτισαν. Αν και το να μιλάς για εικονικά πράγματα τους δίνει μια πραγματική διάσταση, η οποία αντικειμενικά τους λείπει, γενικά μιλώντας το όριο του τί είναι και τί δεν είναι πραγματικό τείνει να έχει μεταφερθεί προς την εικονικότητα του διαδικτύου και των υπολογιστών, που (θέλουν να) διαμεσολαβούν όλο και πιο καθολικά μεγάλο πλέγμα των κοινωνικών σχέσεων.\nΑρχικά, η μάσκα σαν το σύμβολο που αντιπροσωπεύει και ομογενοποιεί όλους αυτους τους anonymous. Είναι γνωστό το ότι η μάσκα αυτή αντιπροσωπεύει τον Γκάι Φοξ και χρησιμοποιείται στο αντίστοιχο κόμικ και στην ταινία ως το προσωπείο ενός τιμωρού, που σκοπό έχει να αντιτεθεί και να κινητοποιήσει τις μάζες απέναντι σε μια δικτατορία που έχει επιβληθεί στην αγγλία. Έχει σημασία άραγε το ποιός ήταν ο Γκάι Φοξ στην πραγματικότητα; Ο Γκάι Φοξ, λοιπόν, ήταν ένας καθολικός που αντιτέθηκε στην επικράτηση του προτεσταντισμού στην Αγγλία το 16ο αι. και αποφάσισε ότι ο τρόπος να δείξει αυτή του την αντίθεση ήταν το να βάλει βόμβα στην τότε βουλή των λόρδων. Η βιομηχανία της διασκέδασης, λοιπόν, που ως γνωστόν αξιοποιεί εμπορικά οτιδήποτε αντιαυταρχικό, πήρε αυτό το σύμβολο της μάσκας και την τελική πράξη της ανατίναξης του κοινοβουλίου, άλλαξε την ιδεολογία που αντιπροσώπευε αυτός που εικονίζεται στη μάσκα και το έφερε στα μέτρα της εποχής, με αποτέλεσμα τελικά τη δημιουργία της γνωστής σε όλους ταινίας V for Vendetta. Και με αυτό τον τρόπο, διαστρεβλώνοντας τις ιδέες, έχουν φτάσει σήμερα διάφοροι να δοξάζουν το πρόσωπο ενός καθολικού. Γιατί η ιδεα που κρύβεται πίσω από το σύμβολο είναι μηδαμινής σημασίας μπροστά στο σύμβολο αυτό καθ’εαυτό, το οποίο αρκεί όλοι να φορέσουμε στο άμεσο μέλλον για να αντιτεθούμε σε κάθε τι “αυταρχικό”, που όμως δεν ορίζεται και επακριβώς. Ας μην ξεχνάμε και το τέλος της ταινίας, όπου η ορδή των μασκαράδων κερδίζει – λόγω μεγέθους φυσικά – τον αγώνα απέναντι στην εξουσία. (για περισσότερα βλ. Sarajevo Μαρτίου).\nΔεύτερο στοιχείο είναι το μότο του τέλους των βίντεο που δημιουργούν οι anonymous για να προωθήσουν τις ιδέες τους στα εκάστοτε πεσίματά τους. “Είμαστε οι Anonymous. Είμαστε λεγεώνα. Δεν συγχωρούμε, δεν ξεχνάμε. Να μας περιμένετε.” Και αυτή η επική μουσική που το συνοδεύει. Ατάκα χωρίς νόημα, που όμως θα πρέπει να υπονοεί τα πάντα, έτσι ώστε η πρόκληση συναισθημάτων δέους (σαν καλό τρέιλερ) να ομογενοποιεί (όπως και η μάσκα άλλωστε) και να μαζικοποιεί το πλήθος, που έτσι ενοποιείται με την τελική ατάκα και σε καμιά περίπτωση με τις φράσεις και στο κείμενο που έχει προηγηθεί. Το τρέιλερ – βίντεο – μανιφέστο – προκήρυξη πιο πολύ ψάχνει για οπαδούς που θα κάνουν like παρά οτιδήποτε άλλο.\nΚαι τέλος το όνομα. Anonymous. Η default ανωνυμία του διαδικτύου δίνει τη δυνατότητα στους χρήστες να μεταβάλλουν το κατά πως αυτοί επιθυμούν να είναι η ταυτότητα τους, ανάλογα με το φόρουμ, το συνομιλητή και τη διάθεση της στιγμής. Η ανωνυμία προσφέρει κάλυψη και ασφάλεια, και ειδικά στο συγκεκριμένο μέσο, που συνοδεύεται με παντελή άγνοια σε σχέση με οτιδήποτε ορίζει τα υποκείμενα. Στο σαμποτάζ, λοιπόν, στο οποίο η ανωνυμία είναι απαραίτητη, το καταλληλότερο προφίλ που παραπέμπει σε αυτήν και την ενισχύει είναι ακριβώς αυτό. Το anonymous. Οι άνθρωποι της δύσης λοιπόν, ως καλά εξοικειωμένοι με την ευκολία του υπολογιστή, του διαδικτύου και της ανωνυμίας ή της μη ανάληψης ευθυνών, δελεάζονται από το προφίλ αυτό και μαζικοποιούνται γύρω του. Γιατί, όταν η αντιπαράθεση δεν στοιχίζει τίποτα, είναι πάντα πιο προσφιλής.\nΠέρα από τα φαινομενικά αυτά στοιχεία της ομάδας των anonymous, υπάρχουν βέβαια και οι σκοποί, οι στόχοι της συνεχιζόμενης δράσης τους. Στη δημιουργία τους πρωτοστάτησαν ομάδες χάκερς, αλλά ο απώτερος σκοπός ήταν η συγκέντρωση πλήθους για μαζικά πεσίματα σε ιστοσελίδες σαν μια μορφή διαμαρτυρίας. Γενικότερα, παρουσιάζονται αντιτιθέμενοι σε οτιδήποτε και οποιονδήποτε εμποδίζει την ελεύθερη διακίνηση πληροφορίας μέσω του ίντερνετ και έχουν μια συνεχή παρουσία, με μεταβαλλόμενους τακτικά στόχους, από το 2003 και έπειτα. Κοιτώντας αναδρομικά το πως εμφανίστηκαν, οι διάφορες δράσεις ενάντια σε φορείς του αμερικανικού κράτους (και όχι μόνο), σε σχέση με την αντίθεση τους στο νόμο για τα πνευματικά δικαιώματα στο διαδίκτυο, ήταν το τελευταίο τους – και με mediaκη κάλυψη – κατόρθωμα. Επίσης, μνημονεύεται σαν σημαντικό γεγονός και το πέσιμο στις ιστοσελίδες της mastercard, paypal κλπ. Αυτό έγινε με αφορμή τη διακοπή παροχής δυνατότητας στους πελάτες των εταιριών αυτών να χρηματοδοτούν το wikileaks μέσω των ιστοσελίδων τους, σε συνεργασία βέβαια με το αμερικανικό κράτος, σε σχέση με τις διαρροές εμπιστευτικών εγγράφων του που δημοσιεύτηκαν εκεί. Πολλά, λοιπόν, από τα πραγματοποιημένα σαμποτάζ τους στοχεύουν σε σελίδες τέτοιων οργανισμών. Αλλά όχι όλα. Ιδιαίτερα από το 2007 και έπειτα οι στόχοι γίνονται πια πολιτικοί και ο λόγος τους αποκτά χαρακτήρα μανιφέστου.\nΌλα αυτά που περιγράψαμε παραπάνω αποτελούν την “επένδυση” της ομάδας. Αλλά στοιχεία που τη χαρακτηρίζουν, όπως η ανωνυμία και η μετατροπή του στόχου σε αυτοσκοπό, είναι σημεία των καιρών και εντοπίζονται σε διάφορες κοινωνικές διαδικασίες και σχέσεις, αν και εδώ έχουν ιδιαίτερα χαρακτηριστικά. Επειδή τώρα αυτά τα στοιχεία επενδύονται και με μια πολιτική χροιά, δηλαδή το ότι κάποιοι οργανώνονται για να κάνουν κάτι είναι σημαντικό, μπορούμε επομένως να τα εντοπίσουμε και να τα κριτικάρουμε, σε σχέση και με τις μορφές και με τα περιεχόμενα τους.\nΗ ανωνυμία είναι βασικό συστατικό της ομάδας αυτής και προωθείται σε πολύ μεγάλο βαθμό και από το ίδιο το μέσο – το ίντερνετ. Όταν μιλάμε, δηλαδή, για τους anonymous, μιλάμε για μια οργάνωση ανοιχτή προς όλο τον κόσμο που θεωρεί τον εαυτό του anonymous. Και όχι ως πολιτική δράση anonymous, αλλά ως προς το πώς υπογράφει ο καθένας στα φόρουμ στα οποία συνδιαλέγεται. Όλοι, λοιπόν, αυτοί οι ανώνυμοι “συναντιούνται” στο ίντερνετ, στο οποίο η παραπλάνηση, οι πολλαπλές ταυτότητες – ιδεολογικές,φυσικές κλπ – είναι καθημερινό φαινόμενο. Δομούν μια ομάδα βάσει υπογραφής στις συνομιλίες και όχι βάσει κοινών στόχων και ιδεών, και συνεπώς δεν αντιπροσωπεύουν τίποτα παραπάνω από την ανωνυμία τους. Όταν, όμως, συμβαίνει αυτό, όταν τα μέλη της ίδιας της ομάδας δεν ξέρουν ποια είναι τα άλλα μέλη της, ποιοι μπαίνουν, ποιοι φεύγουν και τι αυτοί υποστηρίζουν, το πράγμα αρχίζει κάπως να ξεφεύγει από την έννοια της πολιτικής – ακόμα και της ακτιβιστικής – ομάδας και να πηγαίνει προς τον ιντερνετικο «χουλιγκανισμό». Το γεγονός, δηλαδή, ότι ο καθένας μπορεί να είναι μέλος της ομάδας οδηγεί σε αντιτιθέμενους, κάθε φορά διαφορετικούς στόχους, σκοπούς και ιδεολογίες που οδηγούν τελικά στη διάβρωση της ομάδας. Αυτό γίνεται εμφανές και έμπρακτα, μέσα από τη σπασμωδικότητα των δράσεων της. Η σύνθεση αυτή οδηγεί, λοιπόν, σε μια εικονική πολιτική δράση, μη σταθερή, μη συγκεκριμένη και συνεπώς πολύ αναξιόπιστη.\nΠέρα από τα προβλήματα, όμως, που δημιουργούνται στο εσωτερικό και στη δομή της ομάδας, η ανωνυμία και η ευκολία που αυτή προσφέρει στην ενασχόληση του καθενός με τους anonymous, οδηγεί και σε βαθύτερα προβλήματα, που έχουν να κάνουν και με τους ίδιους τους στόχους τους και την πολιτική τους υπόσταση. Όταν η ιδεολογία και οι κοινωνικο-πολιτικές πεποιθήσεις διαφέρουν από άτομο σε άτομο μέσα στην ίδια ομάδα, τότε το μοναδικό που έχει μείνει να ενώνει τα μέλη της είναι ο ίδιος ο στόχος. Έχουμε, λοιπόν, τη μετατροπή του στόχου σε αυτοσκοπό. Και αυτό είναι κάτι που θυμίζει πάρα πολύ τον προκάτοχο της δόξας σαν ιντερνετικό κίνημα, τουλάχιστον για τα ελληνικά δεδομένα, τους αγανακτισμένους. Όπως μέσα στους αγανακτισμένους βλέπαμε αφεντικά και εργάτες να διαδηλώνουν χωρίς πρόβλημα στον ίδιο χώρο, γιατί ο στόχος τους να διαλυθεί η κυβέρνηση ήταν ο ίδιος, έτσι ακριβώς και με τους anonymous. Η δύναμη, δηλαδή, πηγάζει από το πλήθος. Όχι από τους δεσμούς και τις σχέσεις που προσφέρει η κοινή ιδέα. Μπερδέυονται, λοιπόν, ιδεολογικά σαν ομάδα. Χρησιμοποιούν σύμβολα που τους έχει προσδωθεί αναρχική υπόσταση, λόγο που θυμίζει λίγο τους αγανακτισμένους, και δομή που χωράει τους φασίστες, τους μπάτσους και οποιονδήποτε άλλο θέλει να παρεισφρείσει. Στη συνέντευξη, μάλιστα, που έδωσαν στο έθνος δήλωσαν και ότι ότι η αστυνομία θα έπρεπε να κυνηγάει τους κουκουλοφόρους και όχι εμάς που είμαστε ελληνόπουλα, μεγαλωμένα με γαλλικά και πιάνο. Βέβαια, στο πέσιμο στο υπ.δικαιοσύνης είχαν και ένα βίντεο αφιέρωμα στο δεκέμβρη.\nΜόδα λοιπόν τα κινήματα του ίντερνετ. Μετά τους αγανακτισμένους και το promotion που τους έκαναν τα μμε, έχουμε τώρα καινούριο θέμα. Και προβάλλεται από παντού. Συνεντεύξεις σε εφημερίδες, στις ειδήσεις, σε εκπομπές και φυσικά στο διαδίκτυο ως ο νέος τρόπος αντίδρασης. Και δε λέμε. Καλό το σαμποτάζ. Καλή και η χρησιμοποίηση του μέσου ανταγωνιστικά. Αλλά σε τέτοιες περιόδους, όπου οι περιφράξεις πολλαπλασιάζονται και οι νόμοι για τα πνευματικά δικαιώματα όντως δημιουργούν προβλήματα με διαστάσεις πολύ μεγαλύτερες από τις προφανείς, μήπως το θέαμα και η μόδα οδηγούν σε αποπροσανατολισμό από το πρόβλημα; Μήπως τελικά η λύση δεν βρίσκεται στο μέσο και στην τυφλή προσήλωση στο στόχο, αλλά στις σχέσεις και στη συνδιαμόρφωση ιδεών που μπορούν να το υποβοηθήσουν;\nby Game Overon April 5, 2012 April 10, 2015 Posted in ΑΝΑΛΥΣΕΙΣ, ΚΕΙΜΕΝΑTagged Τεχνολογία\nPrev: Ψηφιακά Βιώματα\nNext: Ψηφιακοί ιθαγενείς, ψηφιακοί μετανάστες (πρώτο μέρος)\nΕξεγέρσεις Κοινωνικές σχέσεις Γνώση Φεμινισμός Ποίηση Νέες Τεχνολογίες Τέχνη Κινητοποιήσεις Κινηματογράφος Video games Δημόσια τάξη Βιοτεχνολογίες Μουσική Θέατρο Social media Λογοτεχνία Τεχνολογία Εκλογές Αλγόριθμος Εργασία Ερεύνα Αρχιτεκτονική Φωτογραφία Διεθνή Ιστορία Πνευματική Ιδιοκτησία Επιστήμη Μετανάστες Μνήμη Ιδιωτικότητα Οικονομία Σκέψη Μεταφυσική Πανεπιστήμια Μιλιταρισμός Καταλήψεις Βιολογία Γνωσιολογικό κίνημα Φοιτητικό κίνημα Γλώσσα Εκπαίδευση Δημόσιος χώρος Πρόγραμμα Festival


Γύρω από την παραλία των Λουτρών είναι χτισμένος αμφιθεατρικά ο γραφικός οικισμός των Λουτρών Κύθνου, με τα κατάλευκα κυκλαδίτικα σπίτια. Χαρακτηριστικό οίκημα της Παραλίας Λουτρών Κύθνου που δίνει ξεχωριστή νότα στον οικισμό είναι το αρχοντικό της οικογένειας Μαζαράκη το οποίο είναι κτισμένο σε στυλ Δυτικοευρωπαϊκού πύργου. Δίπλα ακριβώς απο την Παραλία βρίσκεται η μαρίνα των Λουτρών Κύθνου. Εδώ βρίσκουν καταφύγιο οι επισκέπτες του νησιού που διαθέτουν το δικό τους θαλάσσιο μεταφορικό μέσον αλλά και οι διερχόμενοι πρός άλλα νησιά επισκέπτες όταν τα μποφόρ του αέρα γίνουν πολλά.\nΣτην παραλία των Λουτρών μπορείτε να φτάσετε οδικώς μέσω του δρόμου Μέριχα Κύθνου- Χώρας Κύθνου-Λουτρών Κύθνου. Η απόσταση είναι 12χλμ περίπου και θα χρειαστείτε λιγότερο απο 25 λεπτά της ώρας. Απο τα δωμάτια μας στην Κανάλα η χιλιομετρική απόσταση μέχρι την Παραλία των Λουτρών είναι 17χλμ και θα κάνετε μισή ώρα περίπου για να φθάσετε. Για να δείτε την διαδρομή απο τα ενοικιαζόμενα δωμάτια μας στην Παναγιά Κανάλα της Κύθνου πρός την Παραλία Λουτρών Κύθνου μέσα απο τους χάρτες της Google πατήστε εδώ.\nΔείτε την θέση της Παραλίας Λουτρών Κύθνου στην Κύθνο στους χάρτες της Google


Star System: Δείτε πως θα σας επηρεάσουν οι πλανητικές όψεις - tromaktiko\n17 Απριλίου 2021 10:25\nΜε μια πλειάδα πλανητικών αλλαγών υποδεχόμαστε την καινούρια εβδομάδα και η Άση Μπήλιου εξηγεί, το Σάββατο 17 Απριλίου στις 13:00 στο «Stars System», πώς θα επηρεαστούμε ανά δεκαήμερο ζωδίου. Αν δεν ξέρετε το δεκαήμερο του ζωδίου και του ωροσκόπου σας μπορείτε να το μάθετε με ακρίβεια μπαίνοντας στο asibiliou.gr.\nΕίσοδος πλανητών στον Ταύρο και πως επηρεάζουν\nΜέχρι τώρα ήμασταν όλοι πιο βιαστικοί και παρορμητικοί, αλλά η είσοδος των πλανητών στο ζώδιο του Ταύρου φέρνει μια πιο αργή, σταθερή και πρακτική αντιμετώπιση όλων των θεμάτων. Με κάποιον τρόπο ο Απρίλιος, στη συνέχεια του, μας προσκαλεί να προσγειωθούμε και να είμαστε πιο ρεαλιστές.\nΠλανήτες που αλλάζουν ζώδιο\nΤην εβδομάδα που έρχεται, εκτός από τις αστρολογικές όψεις που σχηματίζονται, τρεις πλανήτες αλλάζουν ζώδιο. Τη Δευτέρα 19/4 ο Ερμής και ο Ήλιος περνούν στο ζώδιο του Ταύρου, σημαίνοντας την έναρξη των γενεθλίων του δεύτερου ζωδίου στον ζωδιακό κύκλο. Ήδη στον Ταύρο έχει περάσει και η Αφροδίτη και έχει αλλάξει τον τρόπο που προσεγγίζουμε αλλά και που δείχνουμε την αγάπη και τη φροντίδα μας. Την Παρασκευή 23/4 ο Άρης ολοκληρώνει την πορεία του στους Διδύμους και θα περάσει στον Καρκίνο. Τα πράγματα ηρεμούν λίγο για τους Διδύμους, Παρθένους, Τοξότες και Ιχθύες, αλλά οι τόνοι ανεβαίνουν για τους Κριούς, Καρκίνους, Ζυγούς και Αιγόκερους.\nΠοιοι θα αντιμετωπίσουν προβλήματα και ποιοι θα ευνοηθούν σε σχέσεις, οικονομικά και συνεργασίες;\nΑυτά και άλλα πολλά στο «Stars System» το Σάββατο 17 Απριλίου στις 13:00\nΑκολουθεί βίντεο με στιγμιότυπα από την εκπομπή\nΙράκ-ΗΠΑ: Επίθεση μη επανδρωμένου αεροσκάφους εναντίον ιρακινής βάσης που φιλοξενεί Αμερικανούς


Τι δεν πρέπει με τίποτα να φάτε πριν πέσετε για ύπνο\nΠρώτη καταχώρηση: Δευτέρα, 11 Μαΐου 2020, 07:51\nΗ κατανάλωση φαγητού αμέσως πριν ξαπλώσεις το βράδυ αποτελεί την καλύτερη συνταγή για την αύξηση βάρους και τον κακό ύπνο, ενώ μπορεί να προκαλέσει σοβαρές ζημιές στον ιστό του λαιμού και του οισοφάγου σου.\nΣύμφωνα, όμως, με τη Nada Milosavljevic, MD, JD, γιατρό που εκπαιδεύτηκε στο Πανεπιστήμιο του Harvard, η κατανάλωση οποιαδήποτε τροφής ή συνδυασμού με πολλή πρωτεΐνη μπορεί να διαταράξει τον ύπνο σου.\nΟ λόγος είναι πως το σώμα σου χρησιμοποιεί τεράστια ποσότητα ενέργειας για να χωνέψει τις τροφές με πρωτεΐνη, όταν το μόνο που χρειάζεσαι είναι να χαλαρώσεις και να ξεκουραστείς. «Χρειάζεσαι πολύ πεπτική δύναμη για να χωνέψεις αυτού του είδους τις τροφές και τα γαστρικά υγρά είναι “ενεργοποιημένα”» εξηγεί.\n«Η ροή του αίματος κατευθύνεται σε εκείνο το σημείο του σώματός σου, στο οποίο συμβαίνει η “δουλειά”» συμπληρώνει.\nΑπό την άλλη πλευρά, φυσικά και δεν υπάρχει λόγος να αποφεύγεις την πρωτεΐνη γενικά μέσα στη μέρα. Στην πραγματικότητα, έρευνα δείχνει πως τρώγοντας ένα γεύμα πλούσιο σε πρωτεΐνη αρκετές ώρες πριν πέσεις για ύπνο, μπορεί να τονώσει τα αισθήματα… ύπνου.\nΤελευταία ενημέρωση: Δευτέρα, 11 Μαΐου 2020, 08:38\nΕύκολη και θρεπτική σαλάτα με κινόα\nΟι 50 λόγοι να γυμναστείς τώρα!\nΛιγκ Καπ «Νίκος Σαμαράς»: Στον Φοίνικα Σύρου η κούπα, 3-1 σετ στον τελικό τον Φίλιππο Βέροιας


Τα τέσσερα πιο συχνά στελέχη του κορονοϊού, με το Δέλτα να κυριαρχεί\nΠέμπτη, 12-Αυγ-2021 18:05\nΟλοκληρώθηκε από το Eθνικό Δίκτυο Γονιδιωματικής Επιτήρησης του ιού SARS-CoV-2, που λειτουργεί υπό το συντονισμό του ΕΟΔΥ, η γονιδιωματική ανάλυση σε 891 δείγματα που έχουν επιλεγεί τυχαιοποιημένα ή στοχευμένα και αφορούν στην περίοδο 02 Ιουλίου 2021 έως 31 Ιουλίου 2021. Από τον έλεγχο των 891 δειγμάτων, αναδείχθηκαν συνολικά 823 δείγματα με στελέχη ειδικού ενδιαφέροντος (Variants Of Concern - VOC), 24 δείγματα με στελέχη υπό παρακολούθηση (Variants Under Monitoring) και 3 δείγματα με στελέχη ενδιαφέροντος (Variant of Interest - VOI). Εκ των 823 δειγμάτων με στελέχη ειδικού ενδιαφέροντος, τα 707 αφορούν στο στέλεχος Delta, 90 αφορούν στο Alpha, 24 αφορούν στο Βeta και 2 αφορούν στο Gamma. Εκ των 24 δειγμάτων με στελέχη υπό παρακολούθηση, όλα αφορούν στο στέλεχος B.1.1.318 (Variant E484K). Εκ των 3 δειγμάτων με στελέχη ενδιαφέροντος, όλα αφορούν στο B.1.621 (VOI). Επιπλέον ανιχνεύθηκαν, 1 στέλεχος B.1.629, 1 στέλεχος B.1.575 και 1 στέλεχος Β.1.1 (Variant E484K) .\nΑπό την έναρξη λειτουργίας του Εθνικού Δικτύου Γονιδιωματικής Επιτήρησης του ιού SARS-CoV-2 μέχρι σήμερα έχουν ελεγχθεί στην επικράτεια συνολικά 26.555 δείγματα από εγχώρια κρούσματα. Εξ αυτών, 22.839 προέρχονται από τυχαία επιλογή δειγμάτων, 2.998 προέρχονται από στοχευμένη λήψη ή επιλογή δειγμάτων και για 718 δείγματα δεν είναι διαθέσιμος ο τρόπος επιλογής. Μεταξύ των 22.839 τυχαία επιλεγμένων δειγμάτων στην επικράτεια, τα τέσσερα πιο συχνά στελέχη ειδικού ενδιαφέροντος ή υπό παρακολούθηση που έχουν απομονωθεί είναι το Alpha, με ποσοστό 67,21%, ακολουθούμενο από το Delta με ποσοστό 12,14%, το B.1.1.318 (Variant E484K) με ποσοστό 10,04% και το Beta με ποσοστό 1,24%. Από τα 2.998 δείγματα που έχουν ληφθεί ή επιλεγεί στοχευμένα, έχουν βρεθεί 2.835 στελέχη ειδικού ενδιαφέροντος ή υπό παρακολούθηση. Από τα δείγματα αυτά, 43,70% αφορούν στο B.1.1.318 (Variant E484K), 28,12% στο Delta, 15,81% στο Alpha, 6,70% στο Beta, 0,13% στο C.36 και 0,10% στο Gamma. Επιπλέον, έχουν απομονωθεί συνολικά 238 στελέχη ειδικού ενδιαφέροντος ή υπό παρακολούθηση ή ενδιαφέροντος από δείγματα εισαγόμενων κρουσμάτων, εκ των οποίων 113 αφορούν στο Alpha, 107 στο Delta, 6 στο Beta, 4 στο B.1.1.318 (Variant E484K), 4 στο B.1.621 (VOI), 1 στο Eta, 1 στο C.36, 1 στο Kappa και 1 στο B.1.623.


Ανατομία της Τουρκίας (Καθημερινή της Κυριακής, 2001)\nΤου Βλάση Αγτζίδη, Καθημερινή της Κυριακής, 2001\nΟι τουρκικές σπουδές στην Ελλάδα ποτέ δεν έχαιραν ιδιαίτερης υποστήριξης. Παρότι οι ελληνοτουρκικές σχέσεις βρίσκονται στο επίκεντρο των γεωπολιτικών εξελίξεων της περιοχής μας από τον 11ο μ.Χ. αιώνα, εν τούτοις ο νεότερος ελληνισμός επέλεξε να γνωρίζει ελάχιστα για τη γειτονική μας χώρα. Στα πλέον περιθωριακά θέματα από άποψη ενδιαφέροντος, συγκαταλέγονται αυτά που σχετίζονται με την ύστερη οθωμανική εποχή και με την καταλυτική εμφάνιση του τουρκικού εθνικισμού. Πιθανές αιτίες για την ελληνική υστέρηση είναι το τραύμα της ήττας του '22 και η αμφίσημη σχέση της νεοελληνικής διανόησης με τον τουρκικό εθνικισμό -αποτέλεσμα της εξιδανίκευσης του κεμαλισμού λόγω της συμμαχίας του με τους μπολσεβίκους αφενός και της κοινής νατοϊκής μοίρας αφετέρου.\nΟ Hugh Poulton, διδάκτωρ της Σχολής Ανατολικών και Αφρικανικών Σπουδών του Πανεπιστημίου του Λονδίνου, επηρεασμένος από τις αναλύσεις των Gellner και Anderson, επιχειρεί μια τολμηρή ανατομία της σύγχρονης Τουρκίας και του εθνικιστικού φαινομένου. Παρουσιάζει με υποδειγματικό τρόπο την ιστορία της, δίνοντας έμφαση στις ιδεολογικές προϋποθέσεις δημιουργίας της. Εξετάζει τον εθνικισμό ως πολιτική ιδεολογία και καταγράφει την πορεία του από τις πρώτες εκδηλώσεις του στην Οθωμανική Αυτοκρατορία μέχρι τις ανταγωνιστικές μεταξύ τους εθνικιστικές τάσεις που δρουν σήμερα: τον κοσμικό-αντιθεοκρατικό εθνικισμό, την τουρκοϊσλαμική σύνθεση, τον παντουρκισμό, το φονταμενταλισμό και τους εθνικισμούς των μειονοτήτων, με ιδιαίτερη έμφαση στον κουρδικό εθνικισμό.\nΗ μελέτη του τουρκικού εθνικισμού έχει μεγάλο ενδιαφέρον, πόσο μάλλον που πρόσφατα εξελέγη ως πρόεδρος της τουρκικής Εθνοσυνέλευσης και αναπληρωτής του προέδρου της χώρας, εκπρόσωπος του φασιστικού Κόμματος Εθνικιστικής Δράσης. Πρέπει να σημειωθεί, ότι το κόμμα αυτό των Γκρίζων Λύκων -που είναι πολύ πιο εξτρεμιστικό από το κόμμα του Χάϊντερ και τους Γερμανούς νεοναζί- είναι το δεύτερο κόμμα στην τουρκική Βουλή με ποσοστό ψήφων μεγαλύτερο από το 20%.\nΣτο θεωρητικό μέρος της εργασίας του Η. Poulton, παρουσιάζεται εκτεταμένα και με πληρότητα το φαινόμενο του εθνικισμού. Στη συνέχεια, εξετάζεται η συλλογική ταυτότητα στην Οθωμανική Αυτοκρατορία και η άνοδος του εθνικισμού έως τη διάλυση της αυτοκρατορίας και οι αποκαλούμενοι «πόλεμοι της ανεξαρτησίας» που κατέληξαν στο σχηματισμό της σύγχρονης Δημοκρατίας της Τουρκίας. Αναλύεται το Ισλάμ ως θεσμός αλλά και ως ανταγωνιστική ιδεολογία προς τον εθνικισμό, καθώς και το σύστημα των μιλέτ και η εμφάνιση των εθνικισμών των υπόδουλων εθνών. Ο συγγραφέας διερευνά εξονυχιστικά την καθοδηγητική επιρροή των τουρκόφωνων της Ρωσίας επί του τουρκικού εθνικισμού, καθώς και την πλήρη ανάπτυξή του στην περίοδο των Νεότουρκων και του Α' Παγκοσμίου Πολέμου.\nΙδιαίτερο ενδιαφέρον επίσης έχει ο τρόπος διαμόρφωσης και διάδοσης της επίσημης ιδεολογίας του κεμαλικού εθνικισμού, η οποία υπήρξε και η ιδεολογία της τουρκικής ελίτ. Παρουσιάζονται οι απόψεις του Κεμάλ Ατατούρκ για τις χριστιανικές ομάδες του κράτους, την ιστορική θεώρηση για το ρόλο του τουρκικού έθνους, το Ισλάμ κ.ά. Εξαιτίας των βασικών ιδεολογικών αρχών του νέου καθεστώτος η μοίρα των χριστιανών, που απέμειναν στα εδάφη που έθεσε υπό την κυριαρχία του ο τουρκικός εθνικισμός, ήταν προδιαγεγραμμένη.\nΟ συγγραφέας αναφέρει ότι οι χριστιανοί θεωρήθηκαν από τον Ατατούρκ ως εχθροί του νέου καθεστώτος και ξένα σώματα για το υπό διαμόρφωση «τουρκικό έθνος». Καταλήγει στη διαπίστωση: «Ο Κεμάλ έβλεπε τους χριστιανούς ως υλικό ακατάλληλο για εκτουρκισμό και γι' αυτό η πλειονότητά τους εκδιώχθηκε από την Τουρκία». Ο κεμαλικός υπουργός Δικαιοσύνης ξεκαθάριζε από το 1930: «Όποιοι δεν ανήκουν στην καθαρή τουρκική ράτσα, μόνο ένα δικαίωμα μπορεί να έχουν σ' αυτήν τη χώρα, το δικαίωμα να είναι υπηρέτες και δούλοι». Δίνονται εντυπωσιακά στοιχεία για τη μεταχείριση των Ελλήνων, των Αρμενίων και των Εβραίων, για τον εξαναγκασμό τους να υιοθετήσουν τουρκικά επίθετα και να πάψουν να μιλούν τις μητρικές τους γλώσσες. Επίσης αναφέρεται στην πολιτική οικονομικής τους εξόντωσης με τον Κεφαλικό Φόρο του 1942 και τα πογκρόμ κατά των Ελλήνων.\nΔεν ήταν όμως ασυμβίβαστες με τον τουρκικό εθνικισμό μόνον οι μειονότητες, αλλά και το Ισλάμ. Η αντιισλαμική πολιτική του Ατατούρκ και η κατάργηση του Χαλιφάτου οδήγησε στην πρώτη μεγάλη ρήξη με τους Κούρδους, οι οποίοι εξεγέρθηκαν το 1925 με επικεφαλής το σουνίτη, δερβίση Σαΐντ. Η αντικατάσταση του Ισλάμ από τον τουρκισμό, αποτέλεσε θεμέλιο λίθο της κεμαλικής πολιτικής.\nΑυτό εκφράστηκε με τον πλέον έντονο τρόπο στην αντίληψη για την Τουρκική Ιστορία, όπως διατυπώθηκε στο Πρώτο Συνέδριο Ιστορίας στην Άγκυρα το 1932. Η οθωμανική εποχή και το Ισλάμ απαξιώθηκαν πλήρως, προς όφελος των Τούρκων: «...Η τουρκική ράτσα είχε φτάσει σε ένα υψηλό επίπεδο πολιτισμού στη γενέθλια γη της, όταν οι λαοί της Ευρώπης ήταν ακόμα αδαείς, άγριοι. Τα παιδιά της Τουρκίας θα μάθουν ότι ανήκουν σε έναν άριο, πολιτισμένο και δημιουργικό λαό, που κατάγεται από μια ανώτερη ράτσα με ιστορία δεκάδων χιλιάδων ετών...».\nΟι Τούρκοι ανακηρύχθηκαν απόγονοι των ιδρυτών των πολιτισμών του Ιράκ, της Ανατολίας, της Αιγύπτου και του Αιγαίου. Με τη «Θεωρία της Γλώσσας-Ηλιου», η τουρκική γλώσσα θεωρήθηκε ως η βασική γλώσσα του ανθρώπινου πολιτισμού. Με βάση τη θεωρία αυτή, εφόσον τα επιστημονικά και αρχαιολογικά στοιχεία είχαν «αποδείξει» την πρωτοκαθεδρία της τουρκικής φυλής στην παγκόσμια ιστορία, ήταν λογικό επόμενο η γλώσσα της φυλής που υπήρξε η πηγή του πολιτισμού να είναι η μητέρα-γλώσσα από την οποία προήλθαν όλες οι υπόλοιπες.\nΟ Η. Poulton μελετά αναλυτικά το τουρκικό φασιστικό φαινόμενο, το σύγχρονο ισλαμιστικό κίνημα και το κουρδικό κίνημα. Στο τέλος παρουσιάζει την κατάσταση των πληθυσμιακών ομάδων της σύγχρονης Τουρκίας που δεν ανήκουν στην τουρκόφωνη σουνιτική πλειονότητα και την αντίδρασή τους στις πρόσφατες μετεξελίξεις του τουρκικού εθνικισμού. Σε τέτοιες ομάδες, εκτός από τους Κούρδους, ανήκουν οι Λαζοί, οι Γεωργιανοί, οι Άραβες, οι Τσιγγάνοι, οι Καυκάσιοι (Τσερκέζοι, Τσετσένοι, Αμπχάζιοι κ.ά.), οι Βαλκάνιοι (Αλβανοί και Βόσνιοι), καθώς και οι μη μουσουλμανικές μειονότητες, όπως οι Έλληνες, οι Αρμένιοι, οι Εβραίοι και οι Ασσυροχαλδαίοι. Ιδιαίτερο ενδιαφέρον παρουσιάζει επίσης η τουρκική «μητροπολιτική» πολιτική για τους «Τούρκους εκτός Τουρκίας». Μεταξύ αυτών και τους μουσουλμάνους (Τούρκους, Πομάκους και Τσιγγάνους) της Δυτικής Θράκης.\nΕν κατακλείδι, η μελέτη του Hugh Poulton είναι πολύ σημαντική για τους αναλυτές των ελληνοτουρκικών σχέσεων και γενικότερα για το ελληνικό κοινό που αναζητά μια απροκατάλυπτη παρουσίαση του τουρκικού εθνικισμού από τη στιγμή της εμφάνισής του μέχρι σήμερα.\n- Ο Βλάσης Αγτζίδης είναι διδάκτωρ σύγχρονης ιστορίας.


Μύκητας στα πόδια - Tinedol\nΜια τέτοια δυσάρεστη, μεταδοτική ασθένεια όπως η ονυχομυκητίαση είναι πολύ συχνή. Εκτός από τη θεραπεία με τη βοήθεια αλοιφών και δισκίων φαρμακείων, μπορείτε να δοκιμάσετε μεθόδους θεραπείας του μύκητα στα πόδια με λαϊκές θεραπείες στο σπίτι. Υπάρχουν πολλές συνταγές για αποτελεσματικά αφέψημα, βάμματα, συμπιέσεις και πολλά άλλα. Πριν χρησιμοποιήσετε οποιαδήποτε συγκεκριμένη μέθοδο, πρέπει να γνωρίζετε τα χαρακτηριστικά της θεραπείας των μυκητών και τις αιτίες αυτής της ασθένειας.\nΚάθε πέμπτος κάτοικος του πλανήτη πάσχει από ονυχομυκητίαση. Υπάρχουν οι ακόλουθοι τύποι ποδιών του αθλητή: interdigital και νύχια. Αυτή η ασθένεια είναι μεταδοτική, συνοδευόμενη από κνησμό και ξεφλούδισμα του δέρματος των ποδιών. Ορισμένοι τύποι μυκήτων προκαλούν την ασθένεια. Η μόλυνση μπορεί να προκύψει από τη μη συμμόρφωση με τους κανόνες υγιεινής, τη δοκιμή παπουτσιών κάποιου άλλου, την υπερβολική εφίδρωση των ποδιών και την επίσκεψη σε δημόσιους χώρους (αποδυτήρια σπορ, παραλίες, σάουνες).\nΛόγω της ταχείας εξάπλωσης της λοίμωξης, το 70% του παγκόσμιου πληθυσμού έχει ήδη συναντήσει μυκητίαση των ποδιών ή των νυχιών. Για να απαλλαγείτε από αυτήν την ασθένεια, είναι σημαντικό να οργανώσετε σωστά τη διαδικασία θεραπείας.\nΜόλις αρχίσετε να αντιμετωπίζετε το πόδι του αθλητή με λαϊκές θεραπείες, ακολουθήστε αυτές τις οδηγίες:\nΕίναι καλύτερο να αγοράζετε αρχεία μίας χρήσης για την επεξεργασία κατεστραμμένων νυχιών. Διαφορετικά, θα πρέπει να απολυμαίνετε τα εργαλεία πεντικιούρ σας τακτικά για να αποτρέψετε την επανεμφάνιση.\nΠριν πάρετε οποιοδήποτε φάρμακο στο σπίτι, συνιστάται να κάνετε ατμό στα πόδια σας, να αφαιρέσετε τις κατεστραμμένες περιοχές των νυχιών, να χαλαρώσετε τον επιθηλιακό ιστό, να αλέσετε τις πλάκες και να σκουπίσετε τα πόδια σας στεγνά.\nΕίναι σημαντικό να δώσετε μεγαλύτερη προσοχή στην υγιεινή των ποδιών κατά τη διάρκεια της θεραπείας. Τα παπούτσια και τα ρούχα πρέπει να χειρίζονται τακτικά για να σταματήσει η εξάπλωση της λοίμωξης.\nΈνας ασθενής με ονυχομυκητίαση πρέπει να έχει ξεχωριστή πετσέτα, παντόφλες και άλλα είδη υγιεινής. Τα νοικοκυριά πρέπει να αγοράζουν σαπούνι πλυντηρίου με πίσσα σημύδας για την πρόληψη των μυκήτων.\nΓια τη θεραπεία της μυκητίασης, το kombucha πρέπει να εγχύεται σε διάλυμα ζάχαρης για περίπου 7 ημέρες. Το προκύπτον μείγμα υποβάλλεται σε επεξεργασία με τις πληγείσες περιοχές. Η σύνθεση μπορεί να επιβραδύνει την ανάπτυξη μυκητιακών στελεχών και να σκοτώνει βακτήρια.\nΜπορείτε να αντιμετωπίσετε την ασθένεια σύμφωνα με την ακόλουθη συνταγή:\nΈνα κομμάτι μανιταριού απελευθερώνεται από ταινίες και συνθλίβεται.\nΤρίψτε τον προκύπτον πολτό στις πλάκες των νυχιών, περιοχές του δέρματος που έχουν υποστεί ζημιά από τη μόλυνση.\nΕπαναλάβετε αυτήν τη διαδικασία 2-3 φορές την ημέρα έως ότου ο μύκητας εξαφανιστεί εντελώς.\nΟι αιτιολογικοί παράγοντες των μυκητιασικών λοιμώξεων δεν μπορούν να αντέξουν ένα αλκαλικό περιβάλλον, επομένως η μαγειρική σόδα μπορεί να χρησιμοποιηθεί για την καταπολέμησή τους. Ένα ζεστό μπάνιο προετοιμάζεται για τη συνεδρία: 7 λίτρα νερό, 3 κουταλιές της σούπας σόδα και τριμμένο σαπούνι πλυντηρίου. Τα πόδια κατεβαίνουν στη λεκάνη αφού διαλυθούν εντελώς η σόδα και το σαπούνι. Οι συνεδρίες επαναλαμβάνονται για τουλάχιστον 4 συνεχόμενες ημέρες. Συνιστάται τέτοιες διαδικασίες να συνδυάζονται με τη χρήση φαρμάκων για την επιτάχυνση της ανάρρωσης.\nΤο όξινο περιβάλλον αποτρέπει τον πολλαπλασιασμό των σπόρων. Για οικιακή θεραπεία, αξίζει συνεπώς να δοκιμάσετε λουτρά ξυδιού, λοσιόν ή αλοιφές.\nΑκολουθούν οι συνταγές:\nΖεσταίνετε νερό στους 50 ° C, προσθέστε 200 ml ξύδι. Ο όγκος του διαλύματος ξιδιού πρέπει να είναι βαθιά στον αστράγαλο για τον ασθενή. Τα πόδια διατηρούνται στο λουτρό για 15 λεπτά, η συνεδρία επαναλαμβάνεται τρεις φορές την ημέρα. Μετά τη συνεδρία, τα άκρα σκουπίζονται στεγνά και καθαρίζονται βαμβακερές κάλτσες.\nΠροετοιμάστε ένα μείγμα: 2 μέρη οξικού οξέος 70% και 1 μέρος το καθένα από ελαιόλαδο, γλυκερίνη, φθαλικό διμεθυλεστέρα. Η αλοιφή που προκύπτει εφαρμόζεται στο προσβεβλημένο δέρμα και τα νύχια. Αφήστε τη σύνθεση για 10 ώρες, μετά την οποία τα πόδια πλένονται.\nΣτα πρώτα στάδια, η θεραπεία του ποδιού του αθλητή με λαϊκές θεραπείες μπορεί να γίνει με ξίδι μηλίτη μήλου. Η μέθοδος είναι η χρήση λοσιόν. Τα βαμβακερά μαξιλάρια υγραίνονται με ξύδι και εφαρμόζονται στα δάχτυλα και τα νύχια που επηρεάζονται από τον μύκητα για 8-10 ώρες. Η συνταγή χρησιμοποιείται για μακροχρόνια θεραπεία έως ότου εμφανιστούν υγιή νύχια και τα σημάδια της νόσου εξαφανιστούν. Κάθε εβδομάδα κάνουν ένα διάλειμμα 2-3 ημερών.\nΤο πεδίο εφαρμογής του ιωδίου δεν περιορίζεται στην απολύμανση. Το βάμμα του αλκοόλ είναι ιδανικό για τη θεραπεία του μύκητα. Ως ισχυρό αντισηπτικό με αποδεδειγμένες μυκητοκτόνες ιδιότητες, χρησιμοποιείται ευρέως στην οικιακή θεραπεία. Η θεραπεία του μύκητα στα πόδια με λαϊκές θεραπείες με βάση το ιώδιο συνίσταται στη θεραπεία των κατεστραμμένων περιοχών με βάμμα ή τη χρήση ζεστών λουτρών με αυτό το φάρμακο.\nΜέθοδοι χρήσης του διαλύματος για μυκητιασικές ασθένειες:\nΕφαρμόστε μια σταγόνα ιωδίου στις πλάκες των νυχιών που επηρεάζονται από τον μύκητα έως ότου ανακάμψετε πλήρως κάθε μέρα.\nΒάλτε λίγο ιώδιο σε ένα μπολ με ζεστό νερό και αφήστε τα πόδια σας στο μπάνιο για 10 λεπτά. Μετά από αυτό, πρέπει να αφαιρέσετε τα μολυσμένα κομμάτια των νυχιών και να επεξεργαστείτε το δέρμα με ένα διάλυμα υπεροξειδίου του υδρογόνου.\nΕάν εμφανίσετε δυσάρεστα συμπτώματα το καλοκαίρι, μπορείτε να χρησιμοποιήσετε τα φύλλα του δηλητηριώδους λαχανοσαλάτου.\nΑυτό το φυτό έχει αντισηπτικές, αντιφλεγμονώδεις και καυτηριακές ιδιότητες. Λαϊκές θεραπείες για μύκητα στα πόδια, με βάση δηλητηριώδη βότανα, σκοτώνουν αμέσως τη μόλυνση.\nΜπορείτε να χρησιμοποιήσετε φρέσκο χυμό ή παρασκευασμένο παρασκευασμένο από ξηρά φύλλα.\nΓια να πάρετε φρέσκο χυμό φυτού, πρέπει να το περάσετε μέσω μύλου κρέατος. Στη συνέχεια, ο πολτός συμπιέζεται μέσω ενός τυροκομείου που διπλώνεται σε 3-4 στρώσεις. Για να φτιάξετε ένα φαρμακευτικό βάμμα, χρειάζεστε 200 ml χυμού. Σε αυτό, προστίθενται 200 ml αλκοόλης με συγκέντρωση 70% και το μείγμα εγχύεται για 24 ώρες. Μπορείτε επίσης να λιπάνετε το μολυσμένο δέρμα και τα νύχια με το χυμό που λαμβάνεται μετά τη συμπίεση. Αλλά ένα τέτοιο προϊόν αποθηκεύεται όχι περισσότερο από 2-3 ημέρες, οπότε είναι καλύτερο να εγχύσετε το χυμό με αλκοόλ.\nΠριν πάρετε το φάρμακο, πρέπει να πλύνετε τα πόδια σας με ζεστό νερό και να στεγνώσετε με μια πετσέτα. Το βάμμα αλκοόλης χρησιμοποιείται για τη λίπανση των ποδιών και των προβληματικών πλακών νυχιών. Εκτελέστε τουλάχιστον τρεις θεραπείες την ημέρα. Επιπλέον, συνιστάται η χρήση αντισηπτικών κρεμών φαρμακείων για να σταματήσει η εξάπλωση του μύκητα και να επιταχυνθεί η ανάρρωση.\nΕάν δεν μπορείτε να φτιάξετε φρέσκο χυμό, μπορείτε να χρησιμοποιήσετε ξηρά βότανα για αφέψημα. Το Celandine πωλείται σε όλα τα φαρμακεία, επιπλέον, το φυτό μπορεί να φτιαχτεί μόνοι σας. Για να προετοιμάσετε το ζωμό, πρέπει να παρασκευάσετε 4 κουταλιές της σούπας ξηρό φυτό με 1, 5 λίτρο βραστό νερό. Όταν το φάρμακο κρυώσει σε μια άνετη θερμοκρασία για το σώμα, χρησιμοποιείται για μπάνιο. Τα πόδια διατηρούνται στον ζωμό για περίπου 30 λεπτά. Επαναλάβετε τη διαδικασία τακτικά έως ότου ολοκληρωθεί η ανάκτηση. Επιτρέπεται η αντικατάσταση της celandine με wormwood ή ένας συνδυασμός αυτών των φυτών κατά τη λήψη αφέψημα.\nΑυτό το μοναδικό προϊόν χρησιμοποιείται ενεργά από την παραδοσιακή ιατρική για την καταπολέμηση μιας μεγάλης ποικιλίας ασθενειών. Η πρόπολη βοηθά στην απομάκρυνση του μύκητα στα πόδια λόγω των αντιβακτηριακών, αντιφλεγμονωδών ιδιοτήτων του. Το προϊόν χρησιμοποιείται σε καθαρή μορφή ή σε μορφή διαλύματος αλκοόλης. Το φάρμακο χρησιμοποιείται μέχρι την πλήρη ανάρρωση. Είναι σημαντικό να σημειωθεί ότι αυτή η μέθοδος αντενδείκνυται σε άτομα με αλλεργίες σε προϊόντα μελισσών.\nΥπάρχουν πολλές συνταγές για τη θεραπεία του ποδιού του αθλητή με πρόπολη:\nΠροετοιμάστε ένα αλκοολούχο βάμμα ή αγοράστε ένα έτοιμο στο φαρμακείο. Απλώστε μια βαμβακερή επιχρίσματα με διάλυμα πρόπολης στη μολυσμένη περιοχή. Καλύψτε τη συμπίεση με ένα στεγνό βαμβάκι, επιδέστε το και φορέστε ζεστές κάλτσες. Το πρωί πρέπει να αφαιρέσετε το δέρας και να βάλετε τα χαλασμένα νύχια. Επαναλάβετε τη χειραγώγηση το βράδυ.\nΞεπλύνετε τα πόδια με ζεστό νερό και ατμό. Αφαιρέστε το άνω στρώμα του κατεστραμμένου δέρματος ή της πλάκας των νυχιών. Απλώστε ένα κομμάτι πρόπολης στην προβληματική περιοχή και αφήστε το για μισή ώρα. Η διαδικασία επαναλαμβάνεται δύο φορές την ημέρα για ένα μήνα.\nΑυτό το λαχανικό είναι γνωστό για τις βακτηριοκτόνες ιδιότητές του και χρησιμοποιείται ευρέως στην παραδοσιακή ιατρική.\nΑκολουθήστε αυτές τις οδηγίες για τη θεραπεία της ονυχομυκητίασης:\nΒράστε τα πόδια σας σε ζεστό νερό με μαγειρική σόδα, χυμό λεμονιού και σαπούνι πίσσας για 15 λεπτά\nΑνακατέψτε σε ίσα μέρη: χυμό σκόρδου, νερό, αλκοόλ.\nΧρησιμοποιήστε το προϊόν που λάβατε για να αντιμετωπίσετε τα χαλασμένα νύχια και τις περιοχές του δέρματος.\nΤα φυσικά αιθέρια έλαια από φυτά είναι ισοδύναμα με ακριβά φαρμακευτικά αντιμυκητιακά φάρμακα. Έχουν καθαριστικές, αντισηπτικές και αντιφλεγμονώδεις ιδιότητες και βοηθούν στην ανανέωση των κυττάρων του δέρματος και των νυχιών. Διαφορετικοί τύποι αιθέριων ελαίων είναι κατάλληλοι για τη θεραπεία του μύκητα στα πόδια: λεβάντα, δεντρολίβανο, εκχύλισμα Υλάνγκ-Υλάνγκ, δέντρο τσαγιού. Μπορείτε να χρησιμοποιήσετε αυτό το λαϊκό φάρμακο για κομπρέσες ή ζεστά λουτρά.\nθαυμαστής.Γεμίστε 3 σταγόνες ζεστού νερού με 10 σταγόνες αιθέριο έλαιο. Τα πόδια ξεπλένονται με νερό και τοποθετούνται σε αρωματικό νερό για 20 λεπτά. Μετά το μπάνιο, τυλίξτε τα πόδια σας με μια ζεστή πετσέτα για 15 λεπτά.\nΣυμπιεσμένο.Μια μικρή ποσότητα αιθέριου ελαίου θερμαίνεται στους 30 ° C. Προσθέστε 2 κουταλάκια του γλυκού. Νερό. Το προκύπτον προϊόν εμποτίζεται με μπατονέτα, εφαρμόζεται στις κατεστραμμένες περιοχές των ποδιών και στερεώνεται με γύψο. Μετά από 40-60 λεπτά, αφαιρέστε το μαλακό δέρμα ή τα νύχια και καθαρίστε το με ένα αρχείο.\nΘεραπεία παραμελημένου σχήματος\nΕάν ο μύκητας στα πόδια έχει ήδη περάσει σε παραμελημένη μορφή και ένα μεγάλο μέρος του δέρματος των ποδιών και των πλακών νυχιών έχει ήδη μολυνθεί, συνιστάται να συμπληρώσετε τις λαϊκές συνταγές με φάρμακα. Οι σοβαρές μορφές της νόσου προκαλούν στους ασθενείς να αφαιρέσουν τις μολυσμένες πλάκες νυχιών. Για να το κάνετε αυτό, πρέπει να επικοινωνήσετε με έναν ειδικό.


Όταν παράγεις έργο - Opus of N. Lygeros\n18190 - Όταν παράγεις έργο\nΌταν παράγεις έργο, δεν φοβάσαι τις αξιολογήσεις, γιατί γνωρίζεις την αξία σου και συνεχίζεις ακάθεκτος. Διότι ο ρόλος σου είναι ξεκάθαρος αν αγαπάς τον λαό σου και την πατρίδα σου. Κι αν έχεις βάλει στόχο να τους προσφέρεις την ύπαρξη της ελληνικής ΑΟΖ, όπου και να βρίσκεσαι δεν έχει σημασία, αφού ξέρεις τι πρέπει να κάνεις. Και κάθε εμπόδιο είναι ένας τρόπος να ξεπεράσεις τα προσωπικά σου προβλήματα και να αφοσιωθείς στα εθνικά θέματα που σ’ απασχολούν επί του πρακτέου λόγω Ελληνισμού. Αν λοιπόν ασχολείσαι ήδη με θέματα σαν την ελληνική ΑΟΖ, τον ελληνικό ζεόλιθο, την ελληνική καινοτομία, μην σταματάς τίποτα. Κι αν δεν είχες σκεφτεί ποτέ αυτά τα θέματα έως τώρα, έχεις την ευκαιρία να μπεις σε αυτό το πλαίσιο για να βοηθήσεις πραγματικά την πατρίδα. Διότι χωρίς να ξέρεις οι άλλες δραστηριότητές σου δεν είχαν την αποτελεσματικότητα που επεδίωκες. Τώρα όμως ξέρεις και μπορείς άνετα να ενημερωθείς για την αξία και τις προοπτικές που προσφέρουν η ΑΟΖ, ο ζεόλιθος και η καινοτομία. Με αυτόν τον τρόπο μπορείς να συμβάλεις στον εθνικό αγώνα και να προωθήσεις το μέλλον των παιδιών μας. Αλλιώς δεν είναι ανάγκη να μας υποσχεθείς όλες τις άλλες λεπτομέρειες που προβλέπεις, διότι απλά, δεν μας αγγίζουν. Είναι λοιπόν ξεκάθαρο το πλαίσιο και όλα εξαρτώνται από σένα για να είμαστε μαζί σου, όπου και να είσαι. Αλλιώς όπως και να είσαι, κάνε ό,τι θες γιατί δεν μας αφορά. Πριν μερικά χρόνια ο ελληνικός λαός δεν ήξερε καθόλου αυτά τα θέματα και όποιος πολιτικός ήθελε μπορούσε να τον κοροϊδέψει, χλευάζοντας τους ειδικούς. Τώρα τα πράγματα έχουν αλλάξει κι ο λαός μας ξέρει καλά αυτά τα θέματα και βρίσκεται σε ετοιμότητα.\n61638 - Η ευκολία της βαρβαρότητας\n61637 - Βαθιά μνημοσύνη\n61636 - Η συγγνώμη του θύτη\n61635 - Η γνώμη της Ανθρωπότητας\n61634 - e-Μάθημα: Παρουσίαση του παιγνίου Trisomas. (Dessin)


Πώς να διαχειριστείτε το στρες, με απλά βήματα – Τα Νέα της Υγείας\nΤα χαμηλά επίπεδα στρες αποτελούν αναπόσπαστο κομμάτι της καλής υγείας, όπως ακριβώς η σωστή διατροφή και η άσκηση. Οι παρακάτω συμβουλές θα σας βοηθήσουν να έχετε τον απόλυτο έλεγχο του στρες στη ζωή σας.\nΜπορεί να αισθάνεστε απογοήτευση λόγω μιας προαγωγής που δεν ήρθε ποτέ ή για τα χρήματα που σας λείπουν αυτό το μήνα. Το στρες είναι μια φυσιολογική αντίδραση του οργανισμού σε αυτές τις περιπτώσεις. Προσπαθήστε να αποστασιοποιηθείτε και να σκεφτείτε αν αυτό που σας απασχολεί είναι κάτι παροδικό ή απλώς ασήμαντο· πάρτε μια βαθιά ανάσα και προσπαθήστε να πάτε παρακάτω. Η σωστή προοπτική απέναντι στα πράγματα είναι ιδιαίτερα σημαντική όταν πρόκειται για τη διαχείριση του στρες.\nΕάν σας απασχολεί ένα συγκεκριμένο ζήτημα, φτιάξτε μια λίστα με όλες τις πιθανές λύσεις και επιλέξτε την κατάλληλη. Όταν συνειδητοποιήσετε πως υπάρχουν διαθέσιμες επιλογές θα καταφέρετε να φτιάξετε ένα πλάνο δράσης που θα σας βοηθήσει να μειώσετε άμεσα τα επίπεδα του στρες.\nΥπάρχουν παράγοντες που δεν μπορείτε να ελέγξετε στη ζωή σας και αυτό είναι κάτι που πρέπει να αποδεχθείτε. Έχετε όμως τον έλεγχο των αντιδράσεών σας σε κάθε περίπτωση. Διατηρήστε την ψυχραιμία σας και ζητήστε συναισθηματική υποστήριξη από τους δικούς σας ανθρώπους προκειμένου να διαχειριστείτε το στρες.\nΤα άγχη της καθημερινότητας μπορεί να σας επηρεάσουν χωρίς να το συνειδητοποιήσετε. Για να τα αντιμετωπίσετε πρέπει να φροντίζετε τον εαυτό σας και να απολαμβάνετε καθημερινά μια δραστηριότητα που σας ευχαριστεί. Μπορείτε να ακούσετε μουσική, να κάνετε διαλογισμό ή να κάνετε ένα χαλαρωτικό αφρόλουτρο. Το να αφιερώνετε χρόνο στον εαυτό σας είναι σημαντικό τόσο για την πρόληψη όσο και για τη διαχείριση του στρες.\nΗ σωματική άσκηση είναι μία από τις καλύτερες μεθόδους διαχείρισης του στρες, καθώς σας αποφορτίζει σωματικά και ψυχικά. Επιλέξτε μια ενασχόληση όπως η γιόγκα ή το πιλάτες που θα σας βοηθήσει να απαλλαγείτε από το στρες και την αρνητική ενέργεια.\nΕάν σας απασχολεί κάτι, μην το κρατάτε για τον εαυτό σας. Μιλήστε σε άτομα που εμπιστεύεστε, όπως συγγενείς και φίλοι. Ακόμη κι αν δε χρειάζεστε συμβουλές, μπορεί να αισθανθείτε καλύτερα εάν εκφράσετε ελεύθερα αυτό που αισθάνεστε.\nΡυθμίστε τις προσδοκίες σας.\nΕάν αναλαμβάνετε περισσότερες ευθύνες απ’ όσες αντέχετε, το στρες είναι μια αναπόφευκτη συνέπεια. Θα πρέπει μερικές φορές να πείτε όχι σε όσα δεν μπορείτε να αντέξετε. Επίσης, διαχειριστείτε σωστά τα οικονομικά σας –αποφύγετε περιττά έξοδα και πολυτέλειες– εάν δεν είστε σίγουροι ότι μπορείτε να ανταποκριθείτε. Η ρεαλιστική προσέγγιση μιας κατάστασης βοηθά να αποφύγετε το περιττό στρες.\nΕπιλύστε τα προβλήματα που μπορεί να αναδειχθούν σε κρίση.\nΕίναι ανθρώπινο να προσπαθούμε να αποφύγουμε μια δυσάρεστη ή προβληματική κατάσταση, ωστόσο είναι καλό να προσπαθούμε να λύσουμε ένα πρόβλημα όταν βρίσκεται σε αρχικό στάδιο. Είτε πρόκειται για οικογενειακά είτε για επαγγελματικά προβλήματα, προσπαθήστε να τα διαχειριστείτε πριν ξεφύγουν από τον έλεγχό σας.


Υπέροχη επιλογή - Κριτικές για Γοργόνες & Μάγκες, Ηράκλειο, Ελλάδα - TripAdvisor\nΥπέροχη επιλογή - Γοργόνες & Μάγκες\n17 - 21 από 252 κριτικές\nΗ θαλασσινή απόλαυση\nΣυγχαρητήρια στο προσωπικό του εστιατορίου και στο ιδιοκτήτη του. Τον κο Χρίστο Σεκέρη. Εξαιρετική ποιότητα σε όλα . Στα θαλασσινά και στα ψαρικά, ήταν όλα φρεσκότατα .\nΡωτήστε το χρήστη Panagiotis S για το Γοργόνες & Μάγκες


Αστατος ο καιρός και την Τρίτη - ΤΑ ΝΕΑ\ntanea.gr > Ελλάδα > Αστατος ο καιρός και την Τρίτη\nΑστατος ο καιρός και την Τρίτη\nTANEA Team 24 Οκτωβρίου 2017 | 08:13\nΑστατος θα είναι και την Τρίτη ο καιρός με κύρια χαρακτηριστικά τις τοπικές βροχές και καταιγίδες, τοπικά έντονες.\nΣυγκεκριμένα, στη Δυτική Ελλάδα προβλέπονται νεφώσεις με τοπικές βροχές ή καταιγίδες κυρίως τις μεσημεριανές και πρώτες απογευματινές ώρες, με βελτίωση των φαινομένων το βράδυ από τα βορειοδυτικά.\nΣτη Βόρεια Ελλάδα αναμένονται νεφώσεις με τοπικές βροχές. Ισχυρές τοπικά καταιγίδες θα εκδηλωθούν το πρωί στη Θράκη, ενώ στα νησιά του Ανατολικού Αιγαίου και τα Δωδεκάνησα προβλέπονται νεφώσεις με βροχές και καταιγίδες οι οποίες το πρωί στο βορειοανατολικό Αιγαίο και το μεσημέρι στα Δωδεκάνησα θα είναι τοπικά ισχυρές.\nΣτην υπόλοιπη χώρα προβλέπεται άστατος καιρός κατά περιόδους νεφελώδης με τοπικές βροχές και καταιγίδες κυρίως από το μεσημέρι και έπειτα.\nΟι άνεμοι θα πνέουν στη Δυτική Ελλάδα από βορειοδυτικές διευθύνσεις μέτριοι έως ισχυροί και τοπικά στο Ιόνιο πολύ ισχυροί (7 μποφόρ) οι οποίοι θα στραφούν σε ανατολικούς και θα εξασθενίσουν ενώ στην ανατολική Ελλάδα θα πνέουν από ανατολικές – βορειοανατολικές διευθύνσεις 4 έως 6 μποφόρ. Η θερμοκρασία σε πτώση, θα κυμανθεί στα βόρεια από 10 έως 17 βαθμούς, στα Δυτικά από 15 έως 19 και στην υπόλοιπη χώρα από 14 έως 23 βαθμούς Κελσίου.\nΣτην Αττική ο καιρός αρχικά θα είναι άστατος, ωστόσο θα καταστεί νεφελώδης από τις απογευματινές ώρες οπότε και θα εκδηλωθούν βροχές πρώτα στα βόρεια του νομού και μέχρι το βράδυ και στις υπόλοιπες περιοχές. Αργά τη νύχτα οι βροχές στα βόρεια πιθανόν να είναι πρόσκαιρα έντονες. Οι άνεμοι θα πνέουν αρχικά από δυτικές διευθύνσεις 3 έως 5 μποφόρ αλλά από αργά το μεσημέρι θα στραφούν σε βόρειους – βορειοανατολικούς 4 με 5 μποφόρ. Η θερμοκρασία στην Αθήνα θα κυμανθεί από 13 έως 22 βαθμούς Κελσίου.\nΤην Τετάρτη στη Δυτική και Βόρεια Ελλάδα ο καιρός θα είναι βελτιωμένος ενώ στην υπόλοιπη χώρα θα παραμείνει άστατος με βροχές και στη νότια νησιωτική χώρα σποραδικές καταιγίδες.\nΤα φαινόμενα στην Εύβοια, την Ανατολική Στερεά, την Ανατολική Πελοπόνησο, τις Κυκλάδες και την Κρήτη θα είναι κατά διαστήματα και τοπικά έντονα.\nΧλεύασε τους εργαζομένους του ΕΣΥ\nΕκθέτει τη χώρα η καθυστέρηση των ηλεκτρονικών ταυτοτήτων\nΙλιSOS λόγω διάβρωσης του εδάφους\nΓΝΩΜΗ Ο Ρουβίκωνας και η δημοκρατία


Vivaldi meets metalheads | Metalzone\nVivaldi meets metalheads\nΟι Wintersun μια μπάντα συμφωνικού μελωδικού death από την Φιλανδία, φτιαγμένη το 2003 από τον Jari Mäenpää όταν ακόμα αυτός ήταν μέλος των Ensiferum. Αυτός κρατάει την κιθάρα, τραγουδάει, αλλά παίζει πλήκτρα και μπάσο. Μαζί του από τις αρχές ο ντράμερ Kai Hahto, ο κιθαρίστας και δεύτερα φωνητικά Teemu Mäntysaari και ο μπασίστας και δευτερα φωνητικά Jukka Koskinen. Τώρα αυτό το παρεάκι μαζεύτηκε και δημιούργησε κάτι αρκετά φιλόδοξο. Ένα δίσκο για τις τέσσερις εποχές…με τίτλο The Forest Seasons, ο οποίος έχει τέσσερα κομμάτια, ένα για κάθε εποχή…ακριβώς όπως και οι Four Seasons του Vivaldi.\nΟ Vivaldi Ιταλός συνθέτης (4 Μαρτίου 1678 – 28 Ιουλίου 1741) συνέθεσε τις τέσσερις εποχές του περίπου το 1721 και είδαν το φως της μέρας το 1725 και φυσικά είναι ένα από τα κλασικότερες συνθέσεις συμφωνικής μουσικής, και το σημαντικότερο δημιούργημα του.\nΤο εξώφυλλο δείχνει ένα δάσος μαγικό, βγαλμένο από την φαντασία του J. R. R. Tolkien, φιλοτεχνημένο από τον Gyula Havancsák…έχει κάνει σε Grave Digger, Annihilator, Demonoid, Ensiferum και σε πάρα πολλούς άλλους.\nΤα τέσσερα κομμάτια, το κάθε ένα και για μια εποχή, πάνε ακριβώς με την σειρά όπως και στις εποχές του Vivaldi: Awaken from the Dark Slumber (Spring). Εδώ το κομμάτι χωρίζεται σε δύο μέρη. Part I The Dark Slumber, ξεκινάει με το συμφωνικό μέρος με αρκετά folk στοιχεία, και μετά έρχεται το melodic death αναμεμειγμένο με metalcore, ειδικά στα φωνητικά. Στο δεύτερο μέρος: Part II The Awakening, το συμφωνικό μαζί με το folk κυριαρχούν μέχρι να σκάσουν πάλι τα φωνητικά που και εδώ όπως στην μεγαλύτερη διάρκεια του δίσκου, metalcoreίζουν περισσότερο από το melodic death χαρακτήρα των Wintersun, και περισσότερο από ότι μπορούν να αντέξουν τα δικά μου αυτιά.\nThe Forest That Weeps (Summer). Εδώ ξεκινάει με ακουστικές κιθάρες και στα δώδεκα λεπτά του κομματιού η ωραία μελωδία γλυκαίνει τα αυτιά. Και τα φωνητικά εναλλάσσονται από death/metalcore με καθαρά, πιο μελωδικά και σε σημεία χορωδιακά. Και όλα αυτά στην μάλλον καλύτερη σύνθεση του The Forest Seasons, που ανεβάζει το επίπεδο του δίσκου.\nEternal Darkness (Autumn). Εδώ είναι χωρισμένο σε τέσσερα μέρη: Part I Haunting Darkness, εδώ ξεκινάει με κάποιες doom διαθέσεις, που καταλήγουν στο κλασικό melodic death στο Part II The Call of the Dark Dream. Part III Beyond the Infinite Universe μπαίνει πιο μελωδικά η κιθάρα. Και στο Part IV Death το ανάλογο death προσωπείο δείχνει τις σκοτεινές διαθέσεις του Φθινοπώρου.\nLoneliness (Winter)...Winter is coming…ή μάλλον είναι ήδη εδώ με αυτήν την σύνθεση των Wintersun που εκπλήσσει με τα πλήκτρα στην εισαγωγή της, με την όμορφη μελωδία που αναπτύσσεται στα δεκατρία περίπου λεπτά, αλλά και στα τίγκα στο συναίσθημα φωνητικά…εδώ μάλιστα.\nΤι μου άρεσε: το γεγονός ότι παραλλήλισαν έστω και από μακριά, το δικό τους The Forest Seasons με το Four Seasons του Vivaldi. Και ακολούθησαν και τα συναισθήματα που βγάζει ο μεγάλος Ιταλός συνθέτης, στο δικό τους έργο. Τα Summer ειδικά τα χορωδιακά φωνητικά και Winter, ειδικά η όμορφη μελωδία. Η εύστοχη ενορχήστρωση σε αυτά τα δυο κομμάτια. Το μαγικό εξώφυλλο.\nΤι δεν μου άρεσε: Τα Spring και Autumn. Τα φωνητικά και οι υπερφίαλες – υπερφορτωμένες συνθέσεις και ενορχηστρώσεις σε αυτά τα δυο κομμάτια, που από τα πολλά πράγματα που ακούγονται καταλήγουν σε ηχητικό αχταρμά. Αυτό το Symphonic Melodic Death που φλερτάρει με το metalcore και την άστοχη μοντερνιά\nΟι true metallers αποφύγετε το όπως διαβητικός την ζάχαρη. Για αυτούς που αρέσκονται στο μελωδικό death που έχει και συμφωνικές αλλά και μοντέρνες πινελιές, τσεκάρετε το…όλο και κάτι που θα σας αρέσει θα βρείτε εκεί…ίσως και πολλά.\nALBUM ΑΠΟ ΤΟΥΣ SAHON\nSTORMWITCH : ΔΕΙΓΜΑ ΑΠΟ ΤΟ ΝΕΟ ΔΙΣΚΟ\nUnitra - Lock Up Your Daughters\nSye - Turn On the Fire


Μαργαρίτα Θεοδωράκη: Ο Νίκος Κουρής είναι σφετεριστής, δεν ασχολούμαι με τεστ DNA, είναι για γέλια - 09.11.2021, Sputnik Ελλάδα\nΜίλησε στις κάμερες με αφορμή την κυκλοφορία του βιβλίου της «Οι αναμνήσεις ενός κοριτσιού». 09.11.2021, Sputnik Ελλάδα\nΓια τη διαμάχη με τον Νίκο Κουρή, ο οποίος υποστηρίζει ότι είναι γιος του Μίκη Θεοδωράκη μίλησε η κόρη του, Μαργαρίτα.Με αφορμή την παρουσίαση του βιβλίου της «Οι αναμνήσεις ενός κοριτσιού», η Μαργαρίτα Θεοδωράκη παραχώρησε δηλώσεις μπροστά στις κάμερες, κατά τις οποίες δεν παρέλειψε να αναφερθεί, μεταξύ άλλων, και στον Νίκο Κουρή.Αρχικά εξέφρασε την ικανοποίησή της που η επιθυμία της πήρε επιτέλους σάρκα και οστά, αποκαλύπτοντας πως αν γράψει ξανά βιβλίο, θα αναφέρεται στην περιπέτειά της, μετά τον θάνατο του σπουδαίου μουσικοσυνθέτη.Ερωτηθείσα για το πολυσυζητημένο τεστ DNA του Νίκου Κουρή και την απουσία της από τη διαδικασία κατέστησε σαφές πως δεν την ενδιαφέρει καθόλου το θέμα.«Δεν θέλω να το σχολιάσω, εγώ δεν ασχολούμαι με αυτό το θέμα. Μπορεί κι εσύ να με φωνάξεις μία ημέρα και να κάνουμε ένα τεστ. Είναι το ίδιο πράγμα για μένα. Ο Νίκος Κουρής είναι σφετεριστής, μη με ρωτάς άλλο γιατί είναι για γέλια», κατέληξε.Από την πλευρά του, ο Νίκος Κουρής δεν θέλησε να κάνει κάποιο σχόλιο για τα όσα είπε, όπως υποστήριξε η αδελφή του.\nμίκης θεοδωράκης, μαργαρίτα θεοδωράκη, νίκος κουρής\n16:47 09.11.2021 (Ανανεώθηκε: 17:09 09.11.2021)\n© Φωτογραφία : star.grΜαργαρίτα Θεοδωράκη\nΜίλησε στις κάμερες με αφορμή την κυκλοφορία του βιβλίου της «Οι αναμνήσεις ενός κοριτσιού».\nΓια τη διαμάχη με τον Νίκο Κουρή, ο οποίος υποστηρίζει ότι είναι γιος του Μίκη Θεοδωράκη μίλησε η κόρη του, Μαργαρίτα.\nΜε αφορμή την παρουσίαση του βιβλίου της «Οι αναμνήσεις ενός κοριτσιού», η Μαργαρίτα Θεοδωράκη παραχώρησε δηλώσεις μπροστά στις κάμερες, κατά τις οποίες δεν παρέλειψε να αναφερθεί, μεταξύ άλλων, και στον Νίκο Κουρή.\nΑρχικά εξέφρασε την ικανοποίησή της που η επιθυμία της πήρε επιτέλους σάρκα και οστά, αποκαλύπτοντας πως αν γράψει ξανά βιβλίο, θα αναφέρεται στην περιπέτειά της, μετά τον θάνατο του σπουδαίου μουσικοσυνθέτη.\n«Νιώθω πολύ ευχαριστημένη που το βιβλίο μου έχει πάρει σάρκα και οστά. Η γραφή είναι αρκετά κοριτσίστικη, είναι σαν να διαβάζεις κείμενα από ένα μικρό κοριτσάκι. Αν γράψω ξανά βιβλίο, θα είναι σχετικό με την περιπέτειά μου μετά τον θάνατο του πατέρα μου», δήλωσε.\nΕρωτηθείσα για το πολυσυζητημένο τεστ DNA του Νίκου Κουρή και την απουσία της από τη διαδικασία κατέστησε σαφές πως δεν την ενδιαφέρει καθόλου το θέμα.\n«Δεν θέλω να το σχολιάσω, εγώ δεν ασχολούμαι με αυτό το θέμα. Μπορεί κι εσύ να με φωνάξεις μία ημέρα και να κάνουμε ένα τεστ. Είναι το ίδιο πράγμα για μένα. Ο Νίκος Κουρής είναι σφετεριστής, μη με ρωτάς άλλο γιατί είναι για γέλια», κατέληξε.\nΑπό την πλευρά του, ο Νίκος Κουρής δεν θέλησε να κάνει κάποιο σχόλιο για τα όσα είπε, όπως υποστήριξε η αδελφή του.


Γαλλία προς Google: Δεν διαπραγματευόμαστε για αναδρομικούς φόρους\nΚόκκινη κάρτα για το ζήτημα των αναδρομικών φόρων δείχνει στην Google η Γαλλία.\nΚαταγγέλλει τη Google για φοροδιαφυγή η Ιταλία\nΣε... αναζήτηση €300 εκατ. φόρων από τη Google βρίσκονται οι ιταλικές αρχές, οι οποίες κατήγγειλαν ότι ο γίγαντας της τεχνολογίας φοροδιέφευγε από το 2008 έως το 2013.\nΟ επικεφαλής του τμήματος Ιδεών της Google Jared Cohen, μιλώντας στο Βασιλικό Ινστιτούτο Διεθνών Θεμάτων αναφέρθηκε στο τεράστιο ζήτημα του ISIS. Ο ίδιος θεωρεί ότι για σταματήσει ο ISIS να προβάλλει τον εαυτό του πρέπει να του απαγορευτεί η πρόσβαση στο ανοιχτό διαδίκτυο.\nGoogle: Οι top αναζητήσεις του 2015\nΤις δημοφιλέστερες αναζητήσεις που πραγματοποιήθηκαν μέσω της Google στην Ελλάδα το 2015 αποκαλύπτει η ετήσια έκθεση «Year in Search».\nΜε στελέχη της Google συναντάται ο Δένδιας\nΣτο υπουργείο Ανάπτυξης το μεσημέρι Nicklas Lundblad και Διονύσης Κολοκοτσάς\nΓαλλία: Καμπάνα 150.000 ευρώ στην Google\nΤο μέγιστο προβλεπόμενο πρόστιμο, ύψους 150.000 ευρώ, θα επιβάλει η εθνική Επιτροπή Πληροφορικής και Ελευθεριών της Γαλλίας (Cnil) στην αμερικανική Google, η οποία εξακολουθεί να αρνείται να συμμορφωθεί με τη γαλλική νομοθεσία όσον αφορά την πολιτική της περί απορρήτου των δεδομένων στο Ίντερνετ.\nΕξαγορά της Boston Dynamics από τη Google\nΣτην όγδοη εξαγορά της, εντός του 2013, στον χώρο της ρομποτικής τεχνολογίας προχώρησε η Google.


Έρχονται εκλογές | We are not alone\nΈρχονται εκλογές\tΜαΐου 22, 2007\nΣτο Βέλγιο άμεσα, στην Ελλάδα σύντομα. Όπως φαίνεται δεν διατηρούμε το προνόμιο των ψεύτικων υποσχέσεων. Το μεγαλύτερο κόμμα της χώρας το VLD έταξε 200.000 θέσεις εργασίας, λίγο αργότερα ένα άλλο μεγάλο κόμμα το SP.a πλειοδότησε με 260.000 θέσεις εργασίας.\nΜια κίνηση με την επωνυμία ΝΕΕ αποφάσισε να τάξει κάτι καλύτερο στους ψηφοφόρους.\n40.000 πίπες, και όχι Μάτζικ Λάϊφ. Η αρχηγόςτης κίνησης, Τάνια Ντερβώ (Tanya Dervaux), προσφέρεται, με συγκεκριμένους όρους να εξυπηρετήσει τους πρώτους 40.000 που θα κάνουν αίτηση. Θα ικανοποιήσει ακόμα και άντρες του εξωτερικού , πληρώνοντας τα έξοδα μετακίνησης. Ο στόχος της είναι να αφήσει άδεια τα βουλευτικά έδρανα μη πηγαίνοντας στην βουλή.\nΑ, υπάρχει και «παράθυρο» για τους παντρεμένους. Η Τάνια εξυπηρετεί κόσμο και στο … second life!!!\nΝα μην περιμένω τίποτα για τις δικές μας εκλογές, ε;\n1.\tOneiros - Μαΐου 22, 2007\n…»Blowjob request form»? :-ppp\nΑρκεί μόνο μην κάνει αστεία περι ..δαγκωτού!\n2.\temporas - Μαΐου 22, 2007\nΠολύ καλή πολιτική κίνηση αυτή, θα το προτείνω και σε μια φίλη μου που δεν θα έχει πρόβλημα σίγουρα.\n3.\tΝίκος - Μαΐου 22, 2007\nΤο site «αναβαθμίστηκε» και πλέον προσφέρει 400.000 πίπες…\n4.\tArgos - Μαΐου 22, 2007\nΔεν ξέρω την φίλη σου αλλά αν είναι σαν την Τάνια, θέλω και εγώ.\nΔεν παίζει, το τσέκαρα. Η αφίσα με το 400.000 είναι οι δουλειές που έταξε, κοροϊδεύοντας τα υπόλοιπα κόμματα…\nΠάντως και με τις 40.000 είμαι μέσα\n5.\tExiled - Μαΐου 22, 2007\nΣε λάθος χώρι πήγα, γμτ μου! Δίπλα ήταν, να πάρει! 😛\n6.\tθοδωρής - Μαΐου 22, 2007\nΣτα δικά μας μέρη τις πίπες (όχι τις magic life) τις κάνουμε οι πολίτες…\n7.\tArgos - Μαΐου 22, 2007\nΆλλαξε μέρος και επ’ ευκαιρίας πάρε και τον exiled μαζί γιατί πάλι λάθος έκανε\n8.\tΠίπης Τσιμπουκίδης - Μαΐου 26, 2007\nΑυτή η Βελγίδα πολιτικός είναι πραγματικά στην πιπηρεσία του λαού της. Ας τα βλέπουν και οι δικοί μας…\n9.\targos - Μαΐου 26, 2007\nΑγαπητέ Πίπη, έχετε απόλυτο δίκιο. Να σας κάνω μια ερώτηση; Ποιόν έχουμε στις Βρυξέλλες;\n10.\tΠίπης Τσιμπουκίδης - Μαΐου 27, 2007\nΊσως δεν είναι ευρέως γνωστό ότι η Τάνια Ντερβό εκτός από ακτιβίστρια της πολιτικής είναι και αξιόλογη ποιήτρια. Σας παραθέτω απόσπασμα από αυτοβιογραφικό ποίημά της:\n«Για να σπουδάσω μουσική\nμε στείλαν στις Βρυξέλλες\nμ’ απ΄το πολύ το φλάουτο\nμου φύγαν οι μασέλες»


Ελίνα Κωνσταντοπούλου για Ρούλα Κορομηλά: «Ούτε καν καλημέρα δεν είπε, με έβλεπε ως μύγα» (βίντεο)\n«Όταν πρωτοπήγα να πω δύο τραγούδια, με πάσαρε στον Βασίλη Νομικό».. Δείτε πως είναι σήμερα η Ελίνα Κωνσταντοπούλου που σταμάτησε το τραγούδι το 2012.\nΗ Ελίνα Κωνσταντοπούλου εδώ και αρκετά χρόνια έχει εγκαταλείψει το τραγούδι και διατηρεί το δικό της ζαχαροπλαστείο. Μιλώντας στο Πρωινό και την Μαίρη Αρώνη, η Ελίνα Κωνσταντοπούλου κάνει μια ιδιαίτερη αναφορά και στην Ρούλα Κορομηλά.\nΌταν έκανα σουξέ τον Ιούνιο, με ξαναφώναξε για να κλείσω τον "Πρωινό Καφέ" και να μου λέει: “Εγώ τι σου είπα την πρώτη φορά που ήρθες”; Έπαθα πλάκα! Λέω, μου είπε κάτι και δεν το θυμάμαι; “Δεν σου είπα ότι θα γίνει σουξέ;”, μου είπε. Ναι, έλεγα εγώ”.


Πρίντεζης: «Δεν είναι ιδιαίτερος αγώνας» - Onsports.gr\nΑλεξάνδρα Λούτση\t04 Φεβρουαρίου 2015, 19:16\nΠρίντεζης: «Δεν είναι ιδιαίτερος αγώνας»\nΟ Γιώργος Πρίντεζης αποφόρτισε το κλίμα στον Ολυμπιακό, εν όψει της εντός έδρας αναμέτρησής του με την ΤΣΣΚΑ Μόσχας.\nΟι Πειραιώτες θα φιλοξενήσουν αύριο (05/02, 21.45) στο ΣΕΦ τη ρωσική ομάδα, για την 6η αγωνιστική του Top 16 της Ευρωλίγκας. Ο 29χρονος φόργουορντ εξήγησε πως περιμένουν πώς και πώς την επιστροφή του πρώην συμπαίκτη και φίλου Κάιλ Χάινς και ξεκαθάρισε, στη συνέχεια, πως δεν πρόκειται για ιδιαίτερο ματς, μια και θέλουν τη νίκη, αλλά δεν… καίγονται: «Τον Κάιλ (Χάινς) όλοι τον περιμένουμε, είναι φίλος και παίκτης που έχει τις καλύτερες σχέσεις με όλους όσοι έπαιξαν μαζί του. Έχουν άπαντες να λένε τα καλύτερα λόγια για αυτόν τον άνθρωπο, όμως όλες αυτές οι γιορτές πρέπει να κρατήσουν μέχρι την ώρα του αγώνα. Από εκεί και πέρα, είναι ένας σημαντικός αγώνας, δεν θα έλεγα όμως πως είναι ιδιαίτερος, που χρειαζόμαστε τη νίκη». Είπε ακόμα…\nΓια το «κλειδί» της νίκης: «Θεωρώ ότι είναι ένα παιχνίδι που πρέπει να ξεκινήσει από την άμυνα και το οποίο θα μας δώσει και το ρυθμό για να βρούμε εύκολα καλάθια. Κάτι στο οποίο δεν είμαστε καλοί τον τελευταίο καιρό. Από εκεί και πέρα, είναι ένα παιχνίδι στρατηγικής και θα πρέπει να κάνουμε ό,τι χρειάζεται σε όλα αυτά τα παιχνίδια απέναντι σε τέτοιες ομάδες για να κερδίσουμε. Τις λεπτομέρειες, τα ριμπάουντ, το ρυθμό, θεωρώ όμως ότι η άμυνα και το ένστικτο στην επίθεση είναι δύο «κλειδιά» που θα μας δώσουν το παιχνίδι».\nΓια το γεγονός πως το ΣΕΦ θα είναι αύριο (05/02) κατάμεστο: «Είναι θετικό, εάν δεν κάνω λάθος είναι το πρώτο sold out για φέτος, μακάρι λοιπόν να τελειώσει και η αυριανή (05/02) βραδιά με νίκη, για να φύγει χαρούμενος ο κόσμος».\nΓια το εάν είναι έτοιμοι για την άμυνα απέναντι στην ΤΣΚΚΑ Μόσχας: «Δεν σημαίνει ότι κάθε φορά που προετοιμάζεσαι για ένα παιχνίδι θα έχεις επιτυχία,. Είναι κομβική η άμυνα για εμάς στο παιχνίδι τους. Το παιχνίδι τους θα πρέπει να το περιορίσουμε όσο το δυνατόν πιο πολύ γίνεται. Θεωρώ ότι έχουμε δουλέψει πάρα πολύ σε αυτό και όσο πιο πολύ μειώσουμε τα εύκολα καλάθια και τη δημιουργία παικτών όπως οι Τεόντοσιτς, Ντε Κολό, Χάινς και Καούν θα κερδίσουμε»\n5 λεπτά πριν Tα βρήκε με Σρνα ο ΠΑΟΚ\n33 λεπτά πριν Έμερι: «Ευχαριστώ τον Βενγκέρ για την κληρονομιά στην Άρσεναλ»


Τζάκι-αερόθερμο, πατέντα του ΤΕΙ Κρήτης - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΕΠΙΚΑΙΡΟΤΗΤΑ/ΕΚΠΑΙΔΕΥΣΗ/Τζάκι-αερόθερμο, πατέντα του ΤΕΙ Κρήτης\n03/02/2018 ΕΚΠΑΙΔΕΥΣΗ, ΗΡΑΚΛΕΙΟ Αφήστε Σχόλιο\nΤα “έξυπνα” ενεργειακά τζάκια, που βρίσκονται προς το παρόν σε ένα πρώτο πειραματικό στάδιο, είναι το πιο πρόσφατο επίτευγμα του Εργαστηρίου Αιολικής Ενέργειας της Σχολής Τεχνολόγων Εφαρμογών του ΤΕΙ Κρήτης. Την αποκάλυψη αυτή κάνει στην εφημερίδα “Νέα Κρήτη” σήμερα ο επικεφαλής του εργαστηρίου, μηχανολόγος-καθηγητής Δημήτρης Χρηστάκης.\nΜε μικρότερη κατανάλωση ενέργειας σε σχέση με αυτά που κυκλοφορούν στην αγορά, με πιο ολοκληρωμένα συστήματα με ενσωματωμένο το αερόθερμο και σε σχέδια που είναι φτιαγμένα έτσι για να καλύπτουν τις ανάγκες διαφορετικών σπιτιών, τα “έξυπνα” ενεργειακά τζάκια του ΤΕΙ Κρήτης είναι σε θέση να “θωρακίσουν” ενεργειακά ένα νοικοκυριό, εκμηδενίζοντας σε απόλυτο βαθμό τις ανάγκες του στη χρήση πετρελαίου θέρμανσης, για το οποίο μάλιστα ο γνωστός επιστήμονας λέει ότι «καίγοντάς το, διαπράττουμε οικολογικό έγκλημα»!\nΒάζοντας πάντα στην πρώτη θέση με τις πιο συμφέρουσες λύσεις τη θέρμανση με τη χρήση αντλίας θερμότητας, ο Δημήτρης Χρηστάκης τονίζει στην εφημερίδα “Νέα Κρήτη” ότι το ενεργειακό τζάκι (και σε καμία περίπτωση το κλασικό) είναι μπροστά στο πετρέλαιο η δεύτερη καλύτερη εναλλακτική λύση για τα νοικοκυριά της Κρήτης. Ξεκαθαρίζει όμως ότι στην αγορά δεν έχει μπει ακόμα η “κουλτούρα” του ολοκληρωμένου ενεργειακού τζακιού-αερόθερμου, κάτι που επιχειρεί να κατασκευάσει τώρα το Εργαστήριο Αιολικής Ενέργειας του ΤΕΙ Κρήτης.\nΤα “έξυπνα” τζάκια του ΤΕΙ\nΤα “έξυπνα” τζάκια του ΤΕΙ Κρήτης είναι τζάκια μέσα στα οποία υπάρχουν ήδη οι σωληνώσεις, μέσω των οποίων θα διοχετεύεται κατευθείαν ο ζεστός αέρας στο χώρο που θερμαίνουν. Ή θα μεταφέρουν το ζεστό αέρα μακριά, όπως στα υπνοδωμάτια και σε άλλους χώρους.\nΤα βασικά στοιχεία των “έξυπνων” τζακιών είναι να προβλεφθούν οι σωστές διάμετροι των σωληνώσεων και να μελετηθούν οι ανεμιστήρες που θα μπουν πάνω, γιατί έτσι θα δώσουν τα καλύτερα αποτελέσματα.\n«Αυτή είναι η λύση που λέγεται “αερόθερμο του τζακιού” ή “καλοριφέρ με τη διασύνθεση του τζακιού”. Γιατί κι έτσι μπορεί να γίνει. Ωστόσο, η φτηνότερη λύση δε θα πάψει ποτέ να είναι η αντλία θερμότητας. Διότι έχει πολύ μεγάλη απόδοση με πάρα πολύ καλή “συμπεριφορά”».\nΠώς όμως μπορούν όσοι ενδιαφέρονται να ενημερωθούν για τις νέες αυτές κατασκευές του ΤΕΙ Κρήτης; Ο Δημήτρης Χρηστάκης εξηγεί: «Έχουμε φτιάξει ένα τέτοιο τζάκι-αερόθερμο στο βιοκλιματικό σπίτι που έχουμε στο εργαστήριο. Αλλά από το σημείο αυτό μέχρι να φτιαχτεί μια εφαρμογή στον υπολογιστή για τους ενδιαφερόμενους θέλει κάποια δουλειά και κάποιο χρονικό διάστημα. Κι αυτό διότι χρειάζεται μια μελέτη που να είναι πιο θεωρητική. Εμείς δεν έχουμε τη δυνατότητα να πουλήσουμε οτιδήποτε. Εμείς θα το βγάλουμε στο διαδίκτυο και, όποιος θέλει, θα ακολουθεί αυτούς τους κανόνες και θα κάνει τη δουλειά του. Και αν χρειάζεται κάποια μελέτη, κάποια υποστήριξη και επιπλέον δουλειά, θα είμαστε εκεί να τον βοηθήσουμε. Βέβαια, υλικό υπάρχει ήδη στο διαδίκτυο, αλλά δεν υπάρχει το υλικό εκείνο που θα δίνει απαντήσεις σε έναν κατασκευαστή για να μπορεί να δημιουργεί τζάκια που θα καλύπτουν διάφορες περιπτώσεις»…\nΕτικέτεςΑΕΡΟΘΕΡΜΟ ΔΗΜΗΤΡΗΣ ΧΡΗΣΤΑΚΗΣ ΤΕΙ ΚΡΗΤΗΣ ΤΖΑΚΙ\nΗράκλειο – Στις φλόγες δύο σπίτια


Περιοδικό Ομπρέλα: Η ομιλία του Γεράσιμου Ρηγάτου για τον Μάκη Αποστολάτο\nΤις 13 Οκτωβρίου συμπληρώθηκε ένας χρόνος από τον θάνατο, μέσα στις δύσκολες συνθήκες που συνεπάγεται ένας γενικευμένος καρκίνος, του ποιητή Μάκη (Γεράσιμου) Αποστολάτου (Μ.Απ., 1948-2010). Δεν ήταν όμως μόνο ποιητής ο Μ. Απ. Ήταν συγχρόνως διευθυντής του λογοτεχνικού περιοδικού «Ομπρέλα» και πρόεδρος του λογοτεχνικού σωματείου «Ενωτική Πορεία Συγγραφέων». Ήταν για πολλούς νέους ο δάσκαλος και μέντοράς τους, αυτός που τους ώθησε να γράψουν, που τους ενθάρρυνε, που δημοσίευσε τα γραπτά τους. Η πολύπλευρη αυτή συμμετοχή του Μ.Απ. είχε μακρά διάρκεια, καθώς συμπλήρωσε μέχρι τον πρόωρο θανατό του τέσσερις δεκαετίες παρουσίας στα λογοτεχνικά και γενικότερα τα πολιτιστικά μας δρώμενα. Στο σημείωμα που ακολουθεί θα εξετάσουμε με κάθε δυνατή συντομία αυτή την τριπλή συμβολή του Μ.Απ.\nΤο περιοδικό «Ομπρέλα» ήταν (μαζί με το δημιουργικό προσωπικό του έργο) η κύρια απασχόληση του Μ. Απ. «Αφιέρωσε σ’ αυτήν τη μισή ζωή του - κυριολεκτικά!», γράφει στο κείμενό του «Το χρονικό της “Ομπρέλας”» ο Γιώργος Καραντώνης (2011). Το περιοδικό είχε πρωτοκυκλοφορήσει το τελευταίο δίμηνο του 1981. Όταν γιορτάστηκαν τα 20 χρόνια του περιοδικού είχαν ήδη κυκλοφορήσει 55 τεύχη. Ο ιδρυτής, εκδότης και διευθυντής του περιοδικού κυκλοφόρησε ως τον θάνατό του 90 συνολικά τεύχη. Το 91ο τεύχος κυκλοφόρησε ως αφιέρωμα στον Μ. Απ. μετά τον θάνατό του από φίλους και συνεργάτες, με κείμενα αναφερόμενα στον ίδιο και σε διάφορες πτυχές του έργου του.\nΜία από τις πρωτοτυπίες της ΕΠΟΣ ήταν η ισότιμη εγγραφή στο σύλλογο λογοτεχνών από άλλες χώρες. Στις δυο αναφερόμενες πιο κάτω εκδόσεις ανθολογούνται μέλη λογοτέχνες από τη Γαλλία, την Κροατία, την Ουγγαρία, τη Χιλή, τη Βενεζουέλα. Θα σημειώσω ως πιο γνωστό ανθολογούμενο τον Ζακ Λακαριέρ, μέλος της ΕΠΟΣ από το 1980. Πρέπει όμως να σημειώσω και μία ακόμα παρουσία, ως ενδεικτική και ανοικτών οριζόντων και της νοοτροπίας του Μ.Απ.: Πρόκειται για την περίπτωση του Ελντερντιρί Φαντούλ από το Σουδάν, με σπουδές στις ΗΠΑ και βραβεία στην πατρίδα του, που επιβίωνε περιθωριακά στο κέντρο της Αθήνας παίζοντας φλογέρα, ζωγραφίζοντας και πουλώντας έργα του. Σ’ αυτό λοιπόν τον σύλλογο, έτσι όπως διαμορφώθηκε με τα χρόνια κάτω από την επίδραση και τον τρόπο σκέψης του, ασχολήθηκε ο Μ.Απ. και πρόσφερε αρκετό από τον χρόνο του στις ποικίλες δραστηριότητές του.\nΔεν αναφέρομαι στις συζητήσεις τού Διοικητικού Συμβουλίου, ούτε στην έκδοση ανακοινώσεων για διάφορα πνευματικά και πολιτικά ζητήματα. Πρέπει δε να τονισθεί ότι επειδή συχνά λειτουργούσε ατομικά ή με τηλεφωνικές επικοινωνίες ήταν πάντα από τους πρώτους που έπαιρνε θέση με τις ανακοινώσεις του για διάφορα ζητήματα. Αναφέρομαι όμως στις συγκεντρώσεις για την παρουσίαση νέων βιβλίων των μελών της ΕΠΟΣ, για εκδηλώσεις παρουσίασης ποιητών από την περιφέρεια, για επετειακές συγκεντρώσεις και εορτασμούς (λχ. ημέρα ποίησης, εαρινή ισημερία κλπ.) για χαλαρές συζητήσεις και αναγνώσεις ποιημάτων σε μπαρ και καφέ. Στις δραστηριότητες της ΕΠΟΣ πρέπει ακόμα να θυμήσουμε τους ποιητικούς διαγωνισμούς, τα σεμινάρια δημιουργικής γραφής στην Αθήνα και, κάθε καλοκαίρι, στα Σελιανίτικα και τις θερινές πολιτιστικές διοργανώσεις στην Κεφαλονιά. Σε όλες τις πιο πάνω περιπτώσεις, στα πλαίσια του συγκεντρωτισμού του, έκανε το μεγαλύτερο μέρος της δουλειάς μόνος του. Να εξασφαλίσει δωρεάν τον χώρο, να δώσει για εκτύπωση ή δακτυλογράφηση και φωτοτυπίες τις προσκλήσεις, να τις διανείμει, να γράψει δελτία τύπου, να φροντίσει για τη δημοσίευσή τους κλπ. Κι όλα αυτά με το μικρότερο δυνατό κόστος ή και χωρίς κόστος, καθώς οι οικονομικές δυνατότητες τόσο της ΕΠΟΣ όσο και του ιδίου ήταν πενιχρές. Δεν πρέπει να παραλείψουμε τις εκδόσεις του φορέα, όταν εξασφαλιζόταν το αναγκαίο χρηματικό ποσόν. Έχω υπ’ όψη μου έξη αυτοτελή τεύχη. Πρόκειται για τα ακόλουθα:\n- 28 ποιητές, ανθολογία (1980)\n- 45 ποιητές, ανθολογία (1990)\n- Σύγχρονη ελληνική πεζογραφία. Δυναμική - Προοπτικές. Εισηγήσεις συνεδρίου (1991)\n- Λογοτεχνία και επανάσταση. 18 κείμενα εισηγήσεων διεθνούς συνεδρίου (1991)\n- Μέρες του 2005 και Άνθη Λόγου 2005\n- 55 ποιητές. Ανθολογία 2005.\nΘα αναφερθώ λίγο αναλυτικότερα στις δύο τελευταίες εκδόσεις. Οι «Μέρες», με τετραχρωμία έργου του Νταλί στο εξώφυλλο, δίνει ένα λιτό, εικονογραφημένο ημερολόγιο προϋπολογισμού 1000 €, 64 σελίδων, διαστάσεων 12Χ17. Σ’ αυτό εκτός από τις 12 σελίδες του ημερολογίου, δημοσιεύονται 34 ποιήματα από ισάριθμους ποιητές, 50 επέτειοι (γεννήσεις ή θάνατοι) συγγραφέων και εικονογράφηση με πέντε έργα του Νταλί και τρία του Πικάσο. Στις 120 σελίδες του δεύτερου βιβλίου περιλαμβάνονται 55 δημιουργοί, βιογραφικό τους με όσα ποιήματά τους μπορεί να χωρέσουν σε δύο σελίδες μικρού μεγέθους. «Χρειάστηκε ιδιαίτερη προσοχή και ευαισθησία» όπως γράφει σε σημείωμά του ο Μ.Απ. , «για να διασφαλισθεί η ισοτιμία χωρίς να διαταραχθεί η ενότητα λόγω διαφορετικών αντιλήψεων και τάσεων που προέκυπταν μέσα από τον πλουραλισμό και την πολυφωνία των μελών και μάλιστα χωρίς νόθευση της ελεύθερης βούλησης, της αυθεντικότητας και της ποιότητας».\nΤο λογοτεχνικό έργο\nΜια ακόμα διάσταση της προσφοράς του Μ. Απ. είναι αυτό καθεαυτό το λογοτεχνικό του έργο. Από το 1970, που εκδίδει τις «Παρουσίες», ανθολογία νέων λογοτεχνών και από το 1971 που κυκλοφορεί την πρώτη του ποιητική συλλογή ως το τέλος του 2010 που κυκλοφορεί τη «Διαστολή και συστολή των σωμάτων», μεσολαβούν τέσσερις δεκαετίες και δεκαεπτά βιβλία. Πλήρης κατάλογος των βιβλίων του υπάρχει στο ειδικό αφιέρωμα του περιοδικού «Ομπρέλα» στη μνήμη του (Φεβρ. 2011). Πρόκειται για δέκα ποιητικές συλλογές, έξι ανθολογίες και μια δίγλωσση συλλεκτική έκδοση ποιημάτων του με ζωγραφικά έργα του Σερβοκροάτη Σλόμπονταν Γιούριτς (1996). Οι ανθολογίες του είναι επικεντρωμένες σε ποιήματα νέων, στην ελληνοτουρκική συνύπαρξη, στην Κεφαλονιά και Ιθάκη, στον ισπανικό εμφύλιο 1936-39 και στον σουρεαλισμό. Ανάμεσα στο έννατο και το δέκατο ποιητικό του έργο μεσολάβησαν δώδεκα χρόνια. Η «Ολονυχτία ή το αλφαβητάρι του έρωτα» εκδόθηκε το 1998 και η «Διαστολή και συστολή των σωμάτων» το 2010.\nΗ «Ολονυχτία...» (εκδ. Παρουσία) έχει τον παράλληλο τίτλο «Το αλφαβητάρι του έρωτα» και απαρτίζεται από 24 ποιήματα, καθένα από τα οποία αρχίζει με ένα από τα γράμματα της αλφαβήτου, κατά σειρά. Το έργο μάς παραπέμπει με τον τρόπο αυτό στην παράδοση της ερωτικής δημοτικής ποίησης που, ανάμεσα στ’ άλλα, χρησιμοποιεί αλφαβητάρια και ακροστιχίδες. Ερωτική ποίηση λοιπόν, αλλά όχι μόνο, καθώς ο έρωτας έχει πάρει στις μέρες μας και αυτός, αρκετά από τα γνωρίσματά τηςπαρακμιακής εποχής μας. «Η συμφωνία της Χαράς ημιτελής/ δεν έχει ώτα ακουόντων...» γράφει ο ποιητής. Και στο ίδιο κλίμα: «Πριν “αλέκτωρ φωνήσει” ξεχνιούνται τα ονόματα/ όπως οι στίχοι των ποιητών...». Η συλλογή συμπληρώνεται μ’ ένα, εικοστό πέμπτο, ποίημα με τον τίτλο «Διαθήκης φθόγγος υστερόγραφος», μια πνευματική υποθήκη προς τα άλλα «παιδιά της ουτοπίας», τους συναδέλφους του ποιητές και τους συντρόφους του, με οδηγίες ώστε να μη χαθούν όλα στους χαλεπούς καιρούς: «Σκορπίστε ό,τι γράφω στο νοτιά/ τα υπάρχοντα να πάρουν/ ποιητές, ερημίτες, προδομένοι...» και η αρχόντισσα του λάθους του «ένα μπουκέτο τριαντάφυλλα». Ο λόγος του Μ.Απ. είναι πυκνός και λιτός, χαρακτηρίζεται από ερωτισμό αλλά και τρυφερότητα, από κοινωνική ευαισθησία και από φιλοσοφική διάθεση. Συχνά ένας ή δύο στίχοι σε κάθε ποίημα λειτουργούν με αυτόνομο γνωμικό τρόπο και επιδέχονται ειδικό σχολιασμό και προεκτάσεις: «Τα λάθη μοιάζουν με τα πάθη/ τιμωρούν και κρύβονται στη λήθη/ για να επαναληφθούν...». «Ζητιανεύεις χρόνο/ για να τον σκοτώσεις...». «Η καταστολή των επιθυμιών συντελείται με αίμα...».\nΗ «Διαστολή και συστολή των σωμάτων» είναι το κύκνειο άσμα του Μ. Απ. Το ήξερε όταν έγραφε τα ποιήματα αυτά - κι επειδή είχα τη θλιβερή δυνατότητα να το ξέρω κι εγώ, τον πίεζα για την έκδοση αυτή. Η θεματολογία του κινείται στους ίδιους άξονες με το ως τότε έργο του: τον έρωτα, την απόλαυση του σώματος, την πολιτική, μνήμες των πνευματικών πατέρων. Γράφει στίχους για την αγαπημένη του Ισπανία του ’36: «Ισπανία, μεδούλι των οστών μου/ Καταλούνια αίμα μου απ’ το αίμα σου/ [ ] το βρέφος σας το είπαν επανάσταση/ δεν μπόρεσαν να το πνίξουν, ζει στο λήθαργο...» Δίπλα στο παλαιό, το σύγχρονο. Δίπλα στην Ισπανία τοποθετεί τώρα τον πόλεμο του Ιράκ, με τη σύνθεσή του «Η τριλογία της απώλειας» (Α΄ του Τίγρη, Β΄ του Ευφράτη, Γ΄την επαύριο). Γράφει για το ερωτικό σώμα: «Βιολί το σώμα/ ο πόθος μου μαέστρος/ Βουβό κονσέρτο». Μνημονεύει Σολωμό και Καβάφη, στο ύφος του Καββαδία - όπως του είχε ζητηθεί για αφιέρωμα περιοδικού.\nΣτα θέματα του αυτά προστίθεται τώρα και η επίγνωση του επερχόμενου τέλους: «Όπου κι αν κατοικούν τα σώματα/ έχουν κοινή κατάληξη στο τέλος./ Πρώτη στάση ο πόνος/ ακολουθεί το σκοτάδι/ νόμοι αδυσώπητοι...» Για να κλείσει το βιβλίο με την «Ανά - παυλα», «Μια ανά-παυλα [:παυλα] που περικλείει τη ζωή/ κόκκινες καμπύλες, γκρίζες τεθλασμένες, μαύρες κάθετες/ Ε-ΡΩΤΑΣ [:ρωτάς]/ ΔΙ-ΑΓΩΝΙΕΣ [:αγωνίες]/ ΘΑ-ΝΑΤΟΣ! [:Νάτος!]. Τα πράγματα το έφεραν έτσι ώστε με αυτή τη συλλογή να ασχοληθούν εκλεκτοί συγγραφείς, σ’ αυτό και σε άλλα αφιερώματα. Γι’ αυτό σταματάμε το δικό μας σχόλιο εδώ.\nΗ ποίηση του Μ.Απ. χαρακτηρίζεται κι από ένα άλλο στοιχείο: συχνά έχεις την αίσθηση πως διαθέτει την ικανότητα πρόβλεψης των κοινωνικών εξελίξεων, προ-όραση των γεγονότων. Ενδεικτικοί οι στίχοι από παλαιότυερες συλλογές του:\n...έπεσε θύμα παγιδευμένων συσκευών\nκι ελεγχόμενων ονειρώξεων.\n...φυγάδες των ιδανικών\nκι ιερομάρτυρες των κομπιούτερς\n(Άτιτλο, στη συλλογή «Επιβητόρων των Αγίων»)\n...Χθες το κέρδος της μάχης\nσήμερα η μάχη του κέρδους\nτα ποσά είναι δυσανάλογα\nκι η ρεκλάμα πάει κι όποιος έχει...\n(«Εθνική Παραλλαγή σε ρε μινόρε ΙΙ» στη συλλογή «Η απεργία των αγγέλων»)\nΟι πιο πάνω στίχοι, γραμμένοι από τη δεκαετία του ’80, εξακολουθούν να δείχνουν τη σύγχρονη πραγματικότητα, ίσως δε να σημαδεύουν και διαρκέστερες, δηλαδή διαχρονικές αλήθειες. Τέτοιες διαπιστώσεις αναφέρονται πάντα σε μεγαλύτερους ή μικρότερους, αδιάφορο, αλλά σε αληθινούς οπωσδήποτε ποιητές.\nΣυγγραφέας, Αμ. Επικ. Καθηγητής Ιατρικής και\nΕπίτιμος Δρ. Παιδαγωγικού Τμήματος Δ.Ε. Πανεπιστημίου Αθηνών\nΑναρτήθηκε από Ομπρέλα στις 10:43 π.μ.